Botere hutsalenaren erotismoa\nMarkos Zapiain 2022/06/30 11:30\nBitxia da botereak, denik eta ezdeusenak ere, batzuetan eragiten dituen ezusteko erreakzioak; esaterako, lilura.\nDemagun Institutu bateko irakasle arrunt bat zuzendari izatera behartu dutela. Inork ez du nahi izaten, gehiago kobratu arren: irakasleek ez dute zuzendari izateko ikasi, bestelako lanbide bat da, presaka eta beraz baldarki ikasi beharrekoa goitik behera, gurasoen eta administrazioaren presioei aurre egin behar diezu, asteburu eta oporretan ere ikastetxearen erantzule zara... Lankideek badakite ez duzula zuzendari izateko inolako meriturik egin, eta ikuskariak derrigortu zaituela ez zarelako gauza ezta eskakeatzeko arrazoi konbentzigarriren bat asmatzeko ere.\nGainera, barregarria da zuzendariaren egiazko boterea. Botere efektibo handiagoa dute Institutuko administratiboek, intringulis burokratiko guztiak kontrolatzeaz gain, zuzendaritzak joan zuzendaritzak etorri hortxe jarraitzen baitute.\nIkastetxean inertziak agintzen baitu batez ere, eta zuzendaria zerbait ezohikoa egitera ausartuz gero, berehala etorriko zaizkio ikuskaria eta delegatua bere tokian berrezartzeko.\nJende orok daki, zeu barne, ez duzula zuzendari izateko balio. Hala ere, behin zuzendari zarela, diferente begiratzen hasten zaizkizu, izendapena Buletin Ofizialean agertzeaz batera aura distiratsu batek inguratuko bazintu bezala. Boterearen erotismoa da.\nHan goian zaude orain, gailurrean, berezi eta bakan. Mesedez eskatzen dizute dokumentu zigiludunak izenpetzeko, eta gero eta aiseago izenpetzen dituzu, esku, beso eta buruaren dantza eta mugimendu gero eta larderiatsuagoez. Ondo kalkulatu hurrengo urratsa gorabidean, probintziako hezkuntza-delegaritzako pertsonalaren idazkariordetza lortzeko gai zara, ahal duzu, zeure esku dago, izugarri harrotuko zaizkizu gurasoak eta amaginarreba. Zure aldean, Alexandro Handia eta Kleopatra ez ziren oso desberdinak izango. Dei nazazue supergizaki.\nMarkos Zapiain 2022/06/28 09:10\nBadago noski datu objektiboetan oinarrituriko errekonozimendu falta bat. Jende gutxi bizi daiteke sortze artistikotik. Arte plastikoetan latza da egoera. Lagun batek Mexikon, Japonian, Txinan erakusketa garrantzitsuak egin ditu, hainbat sari ospetsu irabazi, baina hala ere ezin hortik bizi eta basozain dabil.\nIdazleen arazoetara mugatzearren, zenbat literato bizi da gurean nahi duena idaztetik? Zenbat satelite ditu Pluton nanoplanetak? Saiogile bakar bat ere ez. Beno, literatoek saiogilea ikusi ere ez dute egiten, ez dute sortzailetzat, Jainkoari esker. Ai, Jainkoa, hura bai ganorazko sortzailea, Pluton bezalako nanoplanetak eta bere sateliteak xehero-xehero irudikatzen!\nArraroa da, tristea, idazleak, saldutako liburu bakoitzeko, ehuneko hamar baino ez kobratzea. Mundu osoan gertatuko da antzera, baina hor zerbaitek huts egiten du.\nOrdea, badago bestelako errekonozimendu falta bat, ez hain objektiboa, sortzailearen ezaugarri nabarmenetakoa: inoiz ez du bere burua merezi bezain onartua ikusten, beti sentitzen du gizartearen eta kolegen errekonozimendu falta. Hainbat Euskadi Sari jasotako sortzaileek ere, etenik gabe daudenak hedabideetan, jendeak benetan maite dituenak, hala ere ez dute aski.\nGurean, esaterako, sortzaile jeltzaleak garbi sentitzen du baztertua dela, sormenaren esparrua ezker abertzalearen esku ei dagoelako. Sortzaile konstituzionalistak, zer esanik ez. Alderantziz, ezker abertzaleko sortzaileak aldarrikatzen du ezker abertzalekoa izateagatik baztertzen dutela Euskadi Saritik, Gutun Zuritik. Zerrenda beltzak egiten omen dituzte Batzokietan, ezker abertzaleko sortzaileak zokoratzeko, eta zerrenda zuriak, jeltzale jatorrak promozionatzeko.\nHor badago misterio psikologiko bat, eta uste dut giltzetako bat dela zure burua baztertua edo ez merezi bezain errekonozitua sentitze hori sormenerako akuilu izan daitekeela. Orain baztertzen nauzue, baina hurrengo liburuarekin ez duzue nire talentua aitortu beste erremediorik izango. Sentimendu horrek amorru sortzaile halako bat pizten duela dirudi. Berrogeita hamar urte barru bai, jakingo dute nire obra miresten, Nietzscheren, Van Goghen eta Kafkaren kasuetan bezala. Nire garaikideak infantilak dira, itsuak, ergelak. Oraindik ez dut herririk. Sortzeko orduan, etorkizuneko tribuak ditut gogoan.\nMarkos Zapiain 2022/06/27 11:25\nGeure gaitasunak garatzeko eta gauzatzeko besteen beharra dugu. Talderik gabe mintzatzen ere ezingo genuke ikasi. Besteekin batera bilakatzen gara garena, inguruko jendearekiko etengabeko tentsioan. Aristotelesek uste zuen animalia gizartekoak garela berez, besteekiko elkarrekintzan baino ez ditzakegula gure ahalmen indibidualak mamitu, zoriona ezin dela bakardadean lortu, baizik eta soilik hirian. Kantek erantsi zuen gizartekoitasun horrekin batera baditugula bultzada antisozial gogorrak ere, eta tentsio horrek dakarrela aurrerakuntza.\nFreudek zehaztu du ezinbestez eta sakonki frustratzen gaituela elkarbizitzak, barne desira oinarrizko eta indartsuenei uko egin behar diegulako: intzestuari, agresibitate hiltzaileari eta biolazioari. Ezingo ginateke herrian bizi, baldin eta semaforoan ondoan egokitu zaidana nazkagarria zaidanez hilko banu, edo erakargarria zaidanez biolatuko banu. Funtsezko hiru pultsio horiek erreprimitu behar ditugu, edo kate motzean lotu bederen, besteekin batera biziko bagara, eta desira horiek naturalak zaizkigunez, barne errepresio horrek neurotiko bihurtzen gaitu. Komunitatean bizi ahal izateko oinarrizko grinak disimulatu edo zapaldu beharrak bihurtu du gizakia animalia gaixoti. Zapalketak zapalketa, edonola ere, desira horiek inkontzientea dautza. Ametsetan agertuko zaizkigu, edo eldarnioetan.\nGizakia, horrenbestez, antinaturla eta neurotikoa da, eta perbertsoa izan daiteke. Perbertsioa, nolabait, taldeak eragiten digun frustrazioari ematen diogun erantzunetako bat da. Zenbat eta perbertsoagoak, orduan eta humanoagoak.\nTaldeak, bestalde, indibidualtasun bereziak kamusteko joera izaten du. Hala ere, bakoitza bere aldetik oso luzaro bakar-bakarrik egoten dakiten kideek osaturiko taldeak izaten dira sendoenak. Deleuzek zioen hezkuntzaren helburu nagusia jendeari bakardadean luzaz egoten erakustea dela. Nekez funtzionatuko du ondo orgia batek, baldin eta partaide bakoitzak aldez aurretik bere organoen barrualdea luzaz esploratu ez badu. Masturbazioa oinarri ez duen orgia berehala bilakatzen da artalde, edo alderdi politiko.\nMarkos Zapiain 2022/06/26 10:15\nAspaldion kulturako jendea “sormen” eta “sortzaile” hitzez eta kontzeptuez jabetu da, ia ez dizkio aplikatzen bere buruari eta jarduerari baizik, baina sortzaile ez da bakarrik abestiak, margolanak edo nobelak asmatzen dituena. Erdi ahaztua dugu sua, gurpila, inprenta eta internet ere sorkari erabakigarriak izan direla. Orobat, ospe ez hain handiko klipa, pertxa edo bonbilla. Badira oharkabean pasatzen diren sormen motak: pertsona batzuek lagun taldean edo senideen artean giro jakin bat eraginez mamitzen dute berea.\nGizakia eta sormena ezin dira bereizi: alde batetik, guztiok gara sortzaile, guztiok egiten baitugu amets. Ezin sorkari ederragoak izaten dira ametsak. Uste dut Kafkak zioela ametsak ipuin perfektuak izaten direla maiz. Eta asko zekien Kafkak bai ametsez eta bai ipuinez.\nBestetik, zientzia, ingeniaritza, medikuntza, pilulagintza, ohiturak, erakundeak, gorputzen jarrerak kirolan, torturatzeko eta hiltzeko makina sofistikatu horiek... Liluragarria da sormen erlijiosoa ere, Jainko Sortzailearen ideiatik hasi, aingeruen hierarkietatik igaro eta jatorrizko bekatuaren erruz Jainkoarengana dugun zor infinituan amaitzeko, sorkari zinez makur eta perbertsoa.\nZeren gazte euskalduna, eskuarki, sormenaren alde eta boterearen aurka baldin badago ere, ez baita komeni ahaztea sufrimendua eragiteko asmatu dela sorkari ugari, eta badirela boterearen erabilera onuragarriak; bonba atomikoaren asmatzeak sormen eta sortzaile handienak bildu zituela, eta Edisonek aldi berean bultzatu zituela bonbillaren eta aulki elektrikoaren asmakariak.\nEz gutxitan, sormen molde desberdinek elkar elikatzen dute: Kari Stefansson puntako islandiar genetistak adierazi du sormen zientifikoa behar bezala burutzeko urtean berrogeita hamar nobela irakurtzea komeni dela.\nFilosofian, biziki garrantzitsua da ez soilik pentsaera eta kontzeptu berrien sortzea; baita bizimodu berriena ere, bizimodu anormalena. Diogenesek bizimodu autarkiko natural bat asmatu zuen, zakurra eredu. Epikurok, familia, politika eta hierarkia nagusi ziren Atenasen, zorionaren bila, politikan ez parte hartzea aldarrikatu zuen, polisetik ezkutatzea, eta Lorategia fundatu zuen: txiroak, aberatsak, bikoteak, bakartiak, prostitutak, etorkinak sar zitezkeen Lorategian. Adiskidetasuna zuen oinarri, eta adiskidetasuna modu librean sortzen zen han, ekonomiatik edo jatorri etnikotik libre. Ez al da sekulako sorkaria? Sartrek eta Beauvoirren ere bikote molde berri bat asmatu zuten.\nAmaitzeko, goian iragaitzaz aipatu sormen mota baten adibide bi: kirolean gorputzaren jarrera eta erabilera berriak asmatzeko ahalmenari dagokionez, egundoko iraultza sortu zuen alturako jauzian Fosburyk, saltoa atzez egiteari ekin zionean; eta sortzaile izugarria izan da Bjorn Borg tenislaria ere, 70eko hamarraldian errebesa bi eskuez asmatu baitzuen. Hasieran harrituta ikusten genuen telebistan, eztabaidak piztu zituen, ez ote zen atentzioa emateko trikimailua, estrabagantzia antzua; hala ere, orain tenislari gehienek erabiltzen dute.\nMarkos Zapiain 2022/06/25 09:55\nNaturaren gainean gizakiok lortzen ari garen boterea maila berrietan erabiltzeko aukera izango dugu aurrerantzean. Descartesen esana, gizakia dela naturaren jaun eta jabea, geneetaraino iritsi da. Gizakien arteko berdintasuna, helburu gisa bederen, gizarte mailan erabili izan da orain arte, ez naturan; adibidez, zergen bitartez edo irakaskuntza eta osasungintza publikoen bidez aberatsen eta txiroen arteko arrakala murrizteko. Ezkerra, oro har, loteria sozialaren emaitza bidegabeak orekatzen ahalegindu da.\nHaatik, loteria naturala ere injustua izaten da. Zergatik gara neu eta geure seme-alabak itsusi bezain ergelak, eta bizilagunak berriz perfektuak? Ez al da aberatsen eta txiroen arteko diferentzia bezain bidegabea? Kristauak, ekologistak, habermasianoak eta heideggerianoak gizakia hobetzeko manipulazio biologikoen aurka daude, gizakiok ez ei dugu-eta Jainkoak edo Naturak erabakitakoa aldatzen ibiltzeko eskubiderik. Goitik zein behetik datorkiguna onartu eta kito. Gehienez ere, rimmel apur bat eta diazepam.\nArriskuak arrisku, ordea, gizakiak beti izango du alde prometeiko bat, zientziaren eta teknikaren bidez jainkoek erabakitakoa edo berezkoa zaiguna geure erara aldatzeko joera. Gorputza bezain berezkoa zaigu gorputzarekin esperimentatzeko bultzada, gorputzaren mugak esploratzekoa, geure interesak edo apetak betetzeko.\nGaur egun, dirudienez, gero eta eskuragarriago dugu loteria natural injustu hori, loteria soziala bezain injustua, manipulazio genetikoaren bitartez desegiteko aukera. Hori bai, aberatsek baino ezingo dute biologikoki hobetu, hasieran behintzat, aberatsek baino ikas ez dezaketen bezala Medikuntza Deustun. Edozein aberatsek izango du eder eta bizkor izateko aukera, baina soilik loteria naturalak saritutako pobreak izango dira eder eta bizkorrak. Lasai, ez da ezer pasatzen, ohituta daude.\nZure buruaren eta besteen gaineko boterea\nMarkos Zapiain 2022/06/25 09:10\nEsanahi gehiegi dauzka “botere” hitzak. Ez da gauza bera iraganaren boterea, grabitatearen legearena, modarena, supermanena, gazteari aljebra irakasten dion irakaslearena edo bere prostituta kontrolatzen duen txuloputarena. Agintea eta boterea bereizi izan dira, boterea eta ahala, baina hiztegiek eta erabilerak erakusten dute sinonimoak direla. Ezintasunari, koldarkeriari, inertziari kontrajartzen zaie.\nGure ahalmen bat gauzatzean boteretsu sentitzen gara. Euforia sumatzen zaio umeari, ohartzen delarik gurasoaren eskua utzi eta bere kabuz ibiltzeko gai dela, edo igeri egiten edo bizikletan ibiltzen ikasten duelarik. Baita irakurleari ere, sumatzen duenean autore zail baina garrantzitsu baten obra osoa ulertzera heldu dela, hau da, menperatzera. Esanguratsua da testuinguru honetan ulertzea eta menperatzea sinonimoak izatea. Jabetzea eta konkistatzea hitzak boterearekin lotuta daude. Igeri egiten ikastea elementu berri bat konkistatzea da nolabait. Zentzu horretan, bat datoz bizitza eta boterea.\nOhikoa da boteretsu sentitzea, halaber, zure buruari balio etikoak betearazten dizkiozunean. Hipotesi absurdoa da, baina demagun egoera batzuetan egoista eta mendekatia izateko joera naturala dudala, instintuzkoa, eta hotzean pentsatuta uste dudala eskuzabala eta barkabera izan beharko nukeela kasu horietako askotan. Nire buruari eskuzabala eta barkabera izateko agindu, eta giza harremanek mendekatia izateko betiko atakan jarri eta eskuzabalki edo barkaberaki erantzuten badut, orduan ere boteretsu sentitzen naiz.\nDesberdina da besteen gaineko botereak dakarrena. Botere politikoaren bila dabilen jendeak, edo besteak zerbait egitera behartzeko giltza ematen duen edozein botereren bila, sarritan ezin izaten du bere ahala gauzatu. Ahituriko ahala edo barruko ezina konpentsatzeko bilatzen du besteen gaineko botere mota hori. Horregatik izaten da hain ohikoa agintari psikopata. Eta horregatik da filosofia politikoaren helburu nagusietakoa boteretsuak kontrolatzeko mekanismoak asmatu eta bermatzea.\nBotere politikoak sarritan oposizioa sortzen du, antiboterea, eta bitxia da nola botere ofizialen aurka ikaragarri sutsua den zenbait jende zeharo otzana eta sumisoa den bikotekidearen jarrera eta agindu apetatsu eta zentzubakoen aurrean, eta alderantziz.\nEl Pais-ek ere azkenik onartu behar izan du\nMarkos Zapiain 2022/06/15 11:12\n78ko erregimena ez dela demokratikoa. Hauxe dio gaurko editorialean:\nSi bien en el debate constituyente de 1978, como contaba ayer este periódico, el tema no planteó discusión alguna y se asumió la configuración histórica y tradicional de la inviolabilidad, esa prerrogativa resulta irreconciliable con un Estado democrático de derecho basado en el principio de igualdad de todos los ciudadanos ante la ley.\nBernardo Atxaga es un cómico español\nMarkos Zapiain 2022/06/07 18:41\nEl escritor en euskera más follado y vacunado de la historia\nHurrengo 10 elementuak » 1 2 3 4 5 6 7 ... 79


"Altsasuko auziaren epaia krudela da" | Politika | Berria\n"Altsasuko auziaren epaia krudela da"\nIñaki Lasagabaster eta Sonia Ontorio abokatuek hasieratik Altsasuko instrukzio fasean zein, gerora, epaiketan bertan izan diren irregulartasunak azaldu dituzte Nafarroako Parlamentuan egindako agerraldian.\nIñaki Lasagabaster eta Sonia Ontorio, gaur Parlamentuan. UPN eta PPren eserlekuak hutsik Jagoba Manterola / Foku\nAltsasuko zortzi gazteei etsaiaren zigor zuzenbidea aplikatu zaiela uste dute Iñaki Lasagabaster eta Sonia Ontorio abokatuek. Zuzenbide arloko profesionalen plataformako kideen izenean, gogorarazi dute justizia sistemak eskubideen errespetua eta elkarbizitza bilatu behar dituela, baina kasu honetan, alderantziz gertatu dela deritzote. "Zaila litzateke kasu honetan ikusitako arbitrariotasunaren adibide argiagorik topatzea beste inon". Hala, auzian parte hartu duten botere publikoei "mendeku gosez" aritzea leporatu diete, "bere nagusitasuna eredugarria izango den zigor baten bidez ezarri nahi izan dutelako".\nBi hutsune handi izan dira gaurko agerraldian. Ez UPN ez PP ez dira gaur goizean Nafarroako Parlamentuan izan. Bertan Ontoriok eta Lasagabasterrek auziaren nondik norako guztiak azaldu dituzte, eta instrukziotik hasita epaira arteko erabaki judizial guztiak xehetu dituzte.\nHasteko gogora ekarri dute Concepcion Espejel epaimahaiburua auzitik kanpo uzteko eskaera egin zuela defentsak, Guardia Zibilaren koronel batekin ezkondua izateaz gain, polizia armatuaren ohore domina jaso zuelako. Atzera bota zen eskaera, bi akusatuaren lekuko guztiak atzera bota ziren bezala. Frogak nola aplikatu ziren ere zalantzan jarri dute. "Ez dituzte defentsaren adituen txostenak onartu, eta bertan zalantzan jartzen ziren nola egin ziren argazkietako identifikazioak. 25 erasotzaile baino gehiago zeudela esan arren, bakarrik akusatuak identifikatu zituzten. Eurei soilik erreparatu zieten ala euren artean ados jarri ziren horretarako?".\nEpaian frogatutako gertaeren kontakizunean, "ez da esaten nork eragiten dituen lesioak, eta are gutxiago, ez da esaten nork jotzen duen nor". Ontorioren arabera, "erantzukizun kolektibo moduko" bat ezartzen da: "Esaten da lau lesioengatik zigortua izateko ez dela beharrezko laurak jo izana".\n"Harrigarria" deritzote auzipetze autoetan epaile instruktoreak zauritutakoen bertsioa soilik aintzat hartzea. Beste irregulartasun batzuk ere azaldu dituzte: ezagutze saioetan akusatuekiko ezaugarri fisiko desberdinak dituzten pertsonak aukeratu ziren; argazki identifikazioetan, berriz, kolpatuek NAN argazkietan soilik ezagutu zituzten akusatu batzuk, baina argazki berriagoetan ez zituzten identifikatu, nahiz eta oraingo itxurarekin alderatuta antz gehiago izan.\nEra berean, harrigarritzat jotzen dute zauritutakoek ez aurkeztu izana besoan eta besaurrean babes zauririk, "nahiz eta babestu zirela baieztatu zuten". Lasagabasterren arabera, azaldutako lesioak "ez dira bateragarri 25 pertsonek indarkeriarekin egindako erasoaren kontakizunarekin: ez dago hortz, bekain, sudur apurturik; ezta ubeldurarik ere, buruan kolpe ugari jaso zituztela baieztatu arren. Ez dago begi handiturik ere".\nLarritzat jotzen dute ere epaimahaiak lesioen delituetan astungarria aplikatu duelako, "legeak dioenetik harago joanez". Guardia ZIbila eraso izanagatik, gorroto delituaren astungarri figura juridikoa aplikatu dute, eta Ontorioren arabera, poliziak babesteko bestelako delituak daude (aginteari eraso egitea edo desorden publikoa). "Zuzenbidea alderatzerakoan, kolektibo bat babesteko ez da inongo zigor kodetan aurreikusten gorroto delituaren erabilerarik". Ontorioren arabera, oinarrizko eskubideen defentsa jokoan denean aplikatu ohi da astungarri figura hori, batik bat arrazakeria kasuetan. "Ez da halakorik aplikatu estatuko erakundeak babesteko".\nNahiz eta terrorismo delitua azkenean atzera bota den, epaimahaiak tipifikazioak "pilatu" egin dituela kritikatu du Lasagabasterrek. "Borondate hori dago: gertaera berdinengatik karguak biderkatuz eta astungarriak ezarriz, espetxe zigor urteak handitzea lortzen da". Lasagabasterren arabera, epaimahaiaren arrazoizko estrategia oinarritua egon behar luke lesioetan: behin gorroto delitua baztertuta, ikusi lesioak eta ondoren joan aztertzen astungarriak aplikatu daitezkeen edo ez.\nDesorden publikoen kasuan, berriz, gogora ekarri dute "planifikazioa" egon behar duela. Algeciraseko (Espainia) gertaerekin parekatu du, eta Altsasuko kasuan, epaia "gogortzeko asmoa" dagoela deritzote hala Lasagasterrek zein Ontoriok.\nOhartarazi dute justizia sistema bere helburutik aldentzen denean, herritarrek ez ulertzeko arriskua duela: "Auzia bultzatu dutenek eta horregatik onura jaso dutenek, behin euren mendeku gosea ase dutenean, uste al dute gainera ulertuak izango direla?". Euren ustez, demokrazia batean ezin dira horrelako gertaerak justifikatu. "Bidegabekeriaren aurrean herritarren eta gu juriston erantzuna irmoa eta sendoa izan behar du".\nLasagasterren ustez, justizia sistemak neurrigabetasunez jokatzen duenean, herritarrek zein euren ordezkariek, legebiltzarkideek, euren ezadostasuna agertzeko eskubidea dute. Boterearen jarduna errespetua gordez egiten denean zilegia dela defenditu du. "Justizia herritik dator eta hari zor zaio". Gogora ekartzen du justizia sistemaren zilegitasuna historikoki osatzen dela, apurka, denboran, herritarrek onartu ahala. "Zuzenbideak, herritarren elkarbizitza antolatzeko eta bermatzeko funtsezko funtzioa bete dezan, baldintza hori betetzea ezinbestekoa da. Horregatik, nire ustez, Parlamentu honen kezkak erantzuten dio legea aplikatzeko moduagatik herritarrek azaldutako kezkari".\nEspainiako Ordezkaritzara kateatu dira Ernaiko zortzi gazte, Altsasuko gazteen askatasuna eskatzeko


Siemens segurtasun oharrak, 2020ko azaroa | BCSC - Zibersegurtasun Euskal Zentroa\nSiemens segurtasun oharrak, 2020ko azaroa\nArgitalpen data: 2020/11/10\nSCALANCE W1750D, bertsio guztiak;\nSIMATIC S7-300 CPU familia (erlazionatutako CPU ET200 eta SIPLUS aldagaiak barne), bertsio guztiak;\nSINUMERIK 840D sl, bertsio guztiak.\nSCALANCE W1750D azken firmware bertsiora eguneratzea, eta Control Plane Security Best Practices eremuan azaldutako jarraibideak kontuan hartzea. Sarearen konfigurazioaren eta arriskuarekiko tolerantziaren arabera, baliteke ekintzarik behar ez izatea.\nSIMATIC S7-300 CPU eta SINUMERIK 840D sl familien 102/tcp portutik sarerako sarbidea babestea.\nSiemensek, segurtasun partxeei buruzko hileroko jakinarazpenean, 6 segurtasun-abisu eman ditu; horietatik 4 aurretik argitaratutako abisuen eguneratzeak dira.\nBaliabideen kontrolik gabeko kontsumoaren motako ahultasun 1;\nAhultasun horietarako, honako identifikatzaileak erreserbatu dira: CVE-2016-2031 eta CVE-2020-15783.


Bruselak kritikatu egin du AHTren inguruan Espainia eta Frantziaren artean dagoen koordinazio falta - Debagoiena - Goiena.eus\nBruselak kritikatu egin du AHTren inguruan Espainia eta Frantziaren artean dagoen koordinazio falta\nTxomin Madina Milikua 2008-10-15 19:51\nEuropako Batzordeak landu duen ebaluazio informeak dio proiektuan desfase garrantzitsu bat dagoela, eta bertan aipatzen da Bergara eta Ezkio-Itsaso arteko tartea.\nEtienne Davignon, Europa Hego-mendebaldeko Tren Ardatzaren koordinatzaileak, koordinazio eredugarria martxan jartzeko eskatu die Jaurlaritzari eta Espainiako eta Frantziako agintariei, egon daitezkeen ziurgabetasun teknikoak argi uzteko.\nEuropako Batzordearen informean esaten da, AHTren planifikazioan, desfase handia dagoela Frantziaren eta Espainiaren artean, eta oraindik ez dagoela Gasteiz eta Bordele arteko zatiari eman nahi zaion erabilerari buruzko ikuspegi amankomunik. Gaineratzen du era berean, mugen arteko zatiaren eraikuntza kudeatzeko ez dagoela azpiegitura bateratutik.\nDebagoienetik doan tartea ere aipatzen da informean, Bergara eta Ezkio-Itsaso artekoa hain zuzen ere. Esaten da euskal Y-a etorkizunean X bihur daitekeela zati horretan Iruñarako adarra egiten bada. Kasu horretan, informeak dio Bergara eta Ezkio-Itsaso arteko zatia aurreikusitakoa baino zirkulazio handiagoa izango duela, eta horren eraginak aztertu egin behar direla.


Non gaude? | Gizartea | Berria\nJaurlaritzaren turismo eskuliburu baten azalak zalaparta sortu du. Araba, Bizkai eta Gipuzkoako mapa ageri da, Europako mapa batetik aterata. Kokagunea markatzerakoan, Espainiaren erdi aldean jarri dute borobila.\nUmorez hartu dute batzuek, ironiaz. Kritika seriorako ere bai, beste batzuek. Alfredo Retortilloren esku dagoen Turismo Sailak aurten ateratako eskuliburuetako batek Espainiaren erdi aldean kokatu ditu Araba, Bizkaia eta Gipuzkoa. "Castilla la Vasca" deitu dionik bada, eta baita "gora cuenca" oihukatu duenik ere.\n— âÂÂÂÂÂÂÂÂï¸ÂÂÂÂGalder GonzalezâÂÂÂÂÂÂÂÂï¸ÂÂÂÂ (@theklaneh) 2018(e)ko irailaren 17(a)\nGORA CUENCA! pic.twitter.com/gIePGO12rw\n— Eñaut Etxebarri (@EnautEtxebarri) 2018(e)ko irailaren 17(a)\nLetra txikiari begira jarrita, galdera bota du Martin Kittok. Argazkian ikusten da eskuliburu horrek bigarren edizioa duela, eta aurrenekoaren irudi berbera ote den galdetu du. Alegia, eskuliburua berritzerakoan akatsa errepikatu duten, edo lehen ondo zegoena jarri duten gaizki orain.\nBehealdean jartzen du 2. edizioa dela. Aurrekoan ere gaizki zegoen eta ez dute zuzendu? Edo lehenengoan ondo zegoen eta orain mugitu egin gara?#Sinestezina pic.twitter.com/r3LBuK6Nms\n— Martin Kitto (@martin_kitto) 2018(e)ko irailaren 17(a)\nEta Iñigo Landak erantzun dio. Aurreko edizioaren argazki bat eta aurtengoarena jarri ditu parean. Han ikusten da lehen geogafrikoki ondo kokatuta zeudela hiru lurraldeak, eta orain aldatu dituztela lekuz. Eta ez hori bakarrik, "Donostia" euskarazko adiera desagertu egin da aurtengoan. Lehen "Donostia - San Sebastian" jartzen zuen tokian "San Sebastian" bakarrik jartzen du orain.\nEntre 2016 y 2018 Euskadi parece haberse desplazado hasta Cuenca, no??? ;-) Échale un ojo a ésto @a_retortillo ... pic.twitter.com/sbHgiK8ESH\n— Iñigo Landa (@inigolanda) 2018(e)ko irailaren 17(a)\nHiru lurraldeak Europako mapan kokatzeko egin duten borobila itsasorik ere ez dagoen leku batean jarri dute. Itsasoaren gabeziak hutsa nabarmen uzten duela salatu dute hainbatek.\nBarrukoa ez dut ikusi, baina itsasoa agertzen bada irudietan (eta agertuko da) eta sasimapa hori ikusita... Kanpoko turista izango banintz, ondorio larriak aterako nituzke sinesgarritasunari buruz edota egilearen osasun psikiatrikoari buruz.\n— Jordi ÐÂÂÂÂÐ´Ð¸Ð³Ð¾ÑÂÂÂÂÐ°ÑÂÂÂÂ (@DoneztebeArizti) 2018(e)ko irailaren 17(a)\nEta Basque Country izenaren azpian zazpi lurraldeak jarri beharrean Araba, Bizkai eta Gipuzkoa bakarrik jartzea ere salatu dute hainbatek.\nUmorerako biderik ez diot ikusten iragarki honi. Borobil gorriaren kokapena ez da akatsa, zoritxarrez. Ongi islatzen du hori egin dutenen pentsamendua: pic.twitter.com/OhKFzyJ75A\n— Eneko Bidegain (@enekobidegain) 2018(e)ko irailaren 18(a)\nAntza, Basque Country hiru probintzia ziztrin irudikatzen dituen mapa zuloduna izatea ez da eskandalua #Txapeldunak #HalaxeGatxink\n— NB (@negukobaratza) 2018(e)ko irailaren 17(a)\nEz dira asaldatzenn mapak gure herria zatitzen duelako.\nEz dira haserretzen espainiar instituzio batek euskal herriaren ordezkaritza irudikatu nahi duelako.\nAzala interesatzen zaie, mamiaz paso. #Kolaboak\n— Iñaki Amorrortu (@amorrortuin) 2018(e)ko irailaren 17(a)


Kanadaren mendebaldeko kostaldean egindako argazkiak eguzkiaren eklipsealdian, eta, ondoren, baleak ikusteko itsasontziz egin nuen irteera batean.\nErretorika eta irudiaren isuria, hautematearen poesian. Oximorona. Sustrai sakoneko emozio ukiezina. – Leyre Goikoetxea\nHilero, Leyre Goikoetxea Martínez-ek proposaturik, artista batek irudi baten bidez gauzatuko du Utopia kontzeptua. Leyrek, berriz, esaldi kimerazko, ideal, ametsezko edo fikziozko bat idatziko du. Hala, urtea amaitzean, puzzle bat sortuko da, esaldiak eta irudiak tokiz aldatu eta konstelazio eta esanahi berriak azaleratuz.


Nola aurreztu lineako erosketetan - Patrick Rall\nLineako erosketek dirua aurrez dezakete dagoeneko denda fisikoetako erosketekin alderatuta, baina are gehiago aurrezteko erabil ditzakezun hainbat trikimailu daude.\nLamundial lineako atariak egindako ikerketaren arabera, 2013an AEBetako herritarrek 210.000 milioi dolar inguru gastatu zituzten soilik lineako erosketetan. Zifra hori txikiagoa izan al litzateke erabiltzaileek jarraian emango dizkizugun gomendioak jarraitu izan balituzte? Lineako erosketek dagoeneko dirua aurrezteko aukera ematen dute, denda fisikoetako erosketekin alderatzen badituzu, baina badira hainbat trikimailu, are gehiago aurrezteko erabil ditzakezunak. Zorrik ez baduzu, soldata ona baduzu eta ez duzu kezka ekonomikorik ere, irakurri aholku hauek, Interneteko erosketetan aurrezten lagunduko dizu:\n1) Saihestu bidalketa tasak ez ordaintzea\n99 $ soilik ordainduta, Amazon Premium kideak zerbitzuak egiten dituzun erosketa guztiak doan bidaltzen dizkizu eta streaming bideo zerbitzua eskaintzen dizu (Espainiaren kasuan, Premium zerbitzuak 14,95 € -ko kostua du urtean eta doako bidalketak Penintsulan eta Balear Uharteak gutxieneko erosketarik gabe). Gainera, beste webgune batzuetan egindako erosketa guztietarako bidalketa gastu guztiak gehitzen badituzu, normalean bidalketa tasak ekiditeko behar den gutxieneko dolar kopurua gainditu dezakezu.\nInterneteko bilaketa azkarra ere egin dezakezu eta doako bidalketa kupoiak aurki ditzakezu. Gainera, merkatari askok denda jasotzeko aukera eskaintzen dute. Gauza handia dirudien arren, bidalketa kostuak denboran zehar hazten dira, batez ere linean asko erosten baduzu.\n2) Deskontuak eskaintzen dituzten guneak aprobetxatu\nGroupon, Half Off Depot eta Woot bezalako webguneek deskontu oso onak eskaintzen dituzte produktu eta zerbitzuetan. Produktua zuzenean webgunearen bidez erosi edo produktu edo zerbitzu jakin baterako beherapen kupoia inprimatu dezakezu,% 50era edo gehiagora arte. Ikerketa txiki bat egitea besterik ez dago. Merezi du FatWallet ikustea ere, bereziki kide den webgunea, lineako erosketetarako eskaintzak eta deskontuak argitaratzen dituena.\n3) Erabili kreditu txartelik onena eta bilatu beti aukera eta deskontu onenak.\nZenbait kreditu txartelek urteko azken hiruhilekoan egindako lineako erosketen guztizko kostuaren% 5eraino itzultzen zaituzte. Dirua itzultzeko akordiorik onena bilatu besterik ez duzu. Deskontuak ere aurki ditzakezu zure kontuetara sartzean. Eskuragarri badago, zerbitzu horretara harpidetzeak diru dezente irabaz dezake. Adibidez, 75 dolarreko produktuak erosi ditzakezu Office Depot-en eta 15 $ itzul ditzakezu trukean. Urrats bakan batzuekin dirua irabaztea baino hoberik ez dago, beraz, ziurtatu hori egiten duzula txartel horietako bat baduzu.\n4) Erabili deskontu kodeak\nTucodigopromocional webgunea ezin hobea da kupoi kodeak linean eskuratzeko. Ez duzu erregistratu beharrik ere, bilatu nahi duzun denda bilatu, kopiatu kodea eta sartu erosketa egitean. Oso erraza! % 10eko deskontua duen kodea aurkitzen baduzu eta 600 € ordenagailu eramangarri bat erostera zoazenean, 60 € zure kontuan aldi berean sartzeko aukera duzu.\nGarrantzitsua da sarean erostean zuhur eta adi egotea. Transferentzia batean akatsa garestia izan daiteke.\n5) Ikasi zer den eskaintza zer ez den bereizten\nZiurtatu zer den eta zer ez den eskaintza bat ezagutzen. Groupon-ek 199 € balio duen kamera 80 € -ren truke saltzen duela esateak ez du egia bihurtzen. Egoera hauetan egin beharreko onena Amazon edo Ebay kontsultatzea da bilatzen ari zaren produktuen benetako prezioak. Batzuetan asko dirudiena ez da benetan.\n6) Ziurtatu zure lineako ordainketak seguruak direla\nZiberkriminalek modu askotan lapurtu dezakete zure kreditu txartelaren dirua. Transferentzia egitean akats bakarra izateak urte osorako bidalketa kostuetan aurreztea baino gehiago kostatuko zaizu. Horregatik, oso garrantzitsua da linean erosketak egitean zuhur eta adi egotea. Ordainketa segurua dela ziurtatzeko modurik onena babes moduren bat izatea da.\nDemagun Groupon beherapenak 50 € aurrezten zaituela, 30 € ordainduko dizkizula erosketa kreditu txartel jakin batekin eta beste 20 € aurrezten dizkizula bidalketa gastuetan. Zure kontuan 100 € aurreztu beharrean, erabili gauza garrantzitsuak ordaintzeko. Adibidez, egin aurrez ordainketa zure kreditu txartelean, aurreztu hipoteka batean edo aurreztu larrialdietan. Garrantzitsua da sarean erostean ahalik eta aurreztea, baina aurreztu duzun diruarekin egiten duzuna ere garrantzitsua da.


Euskal Herria Bildu - Erakunde publikoen diru-sartze eta gastuen kudeaketarako esparru propio eta subiranoa behar du Euskal Herriak\nErakunde publikoen diru-sartze eta gastuen kudeaketarako esparru propio eta subiranoa behar du Euskal Herriak\nPrentsaurreko honen helburua azken Ministro Kontseiluan, Mariano Rajoyren gobernuak iragarri dituen neurrien inguruan dugun iritzia azaltzea da.\nMundu mailako krisiak izaera sistemikoa du eta modu berezian eragiten dio Espainiako estatuari. Izan ere, bere egitura sozioekonomikoa, hein handi batean, espekulaziora bideraturiko sektoreetan dago oinarritua. Are gehiago, Espainiako estatuaren egitura politiko-instituzionala ez da bat ere eraginkorra ikuspuntu ekonomiko, sozial eta politikotik. Eta horri gehitu beharko genioke, ongizate estatua kaltetu duten neurriek gizarte babeserako sistema erabat ahuldu izana.\nAlderdi Popularraren gobernua hartzen ari den neurriak, arazoaren sustraietara jo ordez, krisiaz baliatzen ari dira zentralizaturiko estatu eredua eta gizarte eredu neoliberala ezartzeko.\nDefizitaren aitzakiaz, Aurrekontuak Egonkortzeko Legeak, jada nahikoa ez diren Euskal Autonomia Erkidegoaren eta Nafarroaren konpetentziatan atzera pausoak dakartza. Nafarroa, Araba, Gipuzkoa eta Bizkaiko herritarron erabakitzeko eskubidea are gehiago murriztuz.\nNeurriok onartzeko unean, estatuko beste lurralde batzuekin alderatuz, Hego Euskal Herriak duen egitura sozioekonomiko ezberdina, langabezia datuak, zorpe maila… ez ditu kontuan hartzen Espainiako gobernuak.\nAurretiaz onarturiko zerga neurriekin gertatu legez, oraingoan ere, Hego Euskal Herriak duen zerga arloko esparru propio mugatuari muzin egiten dio Alderdi Popularraren gobernuak. Eta hori gutxi balitz, are gehiago mugatzen du Udalen autonomia.\nEstatuaren zentralizazio prozesu bat ezkutatzen da neurrion atzean. Alderdi Popularraren gobernua krisi ekonomikoa baliatu nahi du, berriz ere eta 35 urteren ostean, “kafea guztiontzat” aplikatzeko. Neurriokin, agerian geratzen da ez soilik estatua pairatzen ari den krisi ekonomikoa, baita lurralde krisia ere.\nBeste behin ere, gutxienez duela bostehun urteko iraupena duen lurralde izaerako krisiari buruzko eztabaida publiko eta zintzoa saihestu nahi du Espainiako estatuak. Beste behin ere, estatu ereduaren krisia era antidemokratikoan kudeatu nahi du Espainiako gobernuak, berriz ere, euskal herritarron ahotsa isilaraziz. Amaiurrek hiru puntu nabarmendu nahi ditu:\n1- Beste estatuek dituzten tresna berberak nahi ditugu gure politika ekonomikoak zehaztu eta garatzeko. Gure esparru propioa non sindikatuek, enpresariek, alderdi politikoek eta gizarte eragileek elkarren artean eztabaidatu eta adostuko dituzten hartu beharreko neurri eta erabakiak. 2- Europako Batasunak bere ildoetatik aldentzen diren estatuei zigorrak ezartzen dien bezala, Espainiako estatuak gauza bera egiten du bere menpeko lurraldeekin. Guk gure estatua bagenu, Europako Batasunaren ildoak jarraitzera behartuta geundeke baina desberdintasun batekin: bertatik bertara hartuko genituzke neurriak. Beraz, potentzialtasun handiagoa izango genuke, guk geuk, geure neurriak hartu eta kudeatuko bagenitu. 3- Krisia euskal estatua lantzeko baliatu behar dugu. Krisi garai honetan aurrera begiratu beharra dago. Gerora begirako posizio indartsua planteatzen hasi behar dugu. Hauxe da konfrontazio demokratikorako unea.\nArrazoi hauek guztiengatik, beraz, zentralizazioa helburu duten neurrion aurkako jarrera irmoa erakutsi nahi du Amaiurrek. Are gehiago, euskal gizarteak bere etorkizunaz erabakitzeko duen eskubidea aldarrikatzen dugu. Erakunde publikoen diru-sartze eta gastuen kudeaketarako esparru propio eta subiranoa behar du Euskal Herriak. Amaiurren ustez, kudeaketa horren helburua pertsonak beharko lukete izan –enplegua sortzea- zenbaki handien –defizit zero- eta kapital espekulatzailearen mesedetan egon beharrean.\nAzken finean, arazoaren sustraietara ez doazen neurrien kontrako jarrera erakutsi nahi du Amaiurrek. Izan ere, eta besteak beste, nazio anitzeko errealitatea ukatu eta estatu zentralista indartzen baitute neurriok. Bide horretatik jarraituz gero, zerbitzu publikoak ahulago izango dira, ongizate estatua suntsitu eta oinarrizko askatasun eta eskubideak murriztuko dituzte.\nBurujabetza politiko, ekonomiko eta kulturala behar du Euskal Herriak. Espainiako eta Frantziako estatuak bezain burujabe izan nahi dugu. Estatua ona bada beraientzat, guretzat ere bai.


eTA Kanadako Bisa Letoniako Herritarrentzat\nLetoniako Kanadako Visa\nKanadako Visa Letoniako herritarrentzat\nEskatu Kanadako Visa Letonian\nLetoniar herritarrek ahal dute eskatu Kanadan eTA\nLetonia Kanadako eTA programaren aurkezpen kidea zen\nLetoniako herritarrek sarrera azkarra dute Canada eTA programa erabiliz\nLetoniako herritarrek eTA eska dezakete linean\nLetoniako herritarrek Kanadako eTA bisa eskatu behar dute Kanadan sartzeko 90 eguneko bisitaldietarako, turismo, negozio, garraio edo osasun helburuetarako. Letoniako eTA Canada Visa ez da aukerakoa, baina a derrigorrezko betekizuna Letoniako herritar guztientzat herrialdera bidaiatzea egonaldi laburrak egiteko. Kanadara bidaiatu aurretik, bidaiariak ziurtatu behar du pasaportearen baliozkotasuna espero den irteera data baino gutxienez hiru hilabete lehenago dagoela.\nNola eska dezaket Letoniako Kanadako Visa?\nLetoniar hiritarrek Kanadako Visa osatzen dute eskaera orria online hori bost (5) minututan burutu daiteke. Beharrezkoa da eskatzaileek pasaportearen orrian, datu pertsonalak, harremanetarako datuak, posta elektronikoa eta helbidea eta laneko datuak, hala nola, informazioa sartzea. Eskatzaileak osasun ona izan behar du eta ez du aurrekari penalik izan behar.\nLetoniako herritarrentzako Kanadako Visa linean eska daiteke webgune honetan eta Kanadako Visa Online jaso dezakete posta elektronikoz. Prozesua oso errazagoa da Letoniako herritarrentzat. Baldintza bakarra posta elektronikoko ID bat, kreditu/zordunketa-txartel bat 1 dibisetako batean edo Paypal izatea da.\nTasak ordaindu ondoren, eTA eskaeraren tramitazioa hasiko da. Kanadako eTA posta elektroniko bidez bidaltzen da. Letoniako herritarrentzako Canada Visa posta elektroniko bidez bidaliko da, lineako eskaera inprimakia beharrezko informazioarekin bete ondoren eta lineako kreditu txartelaren ordainketa egiaztatu ondoren. Egoera oso bakanetan, dokumentazio osagarria behar bada, eskatzailea harremanetan jarriko da Canada eTA onartu aurretik.\nKanadako Visa Letoniako herritarrentzako baldintzak\nKanadan sartzeko, Letoniako herritarrek baliozko bidaia agiria edo pasaportea beharko dute Kanada eTA eskatzeko. Nazionalitate osagarriaren pasaportea duten Letoniako herritarrek ziurtatu behar dute bidaiatuko duten pasaportearekin egiten dutela eskaera, Kanadako eTA eskaera egin zen unean aipatutako pasaportearekin lotuko baita. Ez dago inolako dokumenturik inprimatu edo aurkeztu beharrik aireportuan, eTA Kanadako Immigrazio sisteman pasaportearen aurka elektronikoki gordetzen baita.\nEskatzaileek ere egingo dute baliozko kreditu edo zordunketa txartela edo PayPal kontua behar duzu Kanadako eTA ordaintzeko. Letoniar herritarrek ere eman behar dute baliozko helbide elektronikoa, Kanadako eTA beren sarrera ontzian jasotzeko. Zure erantzukizuna izango da sartutako datu guztiak arretaz egiaztatzea, Kanadako Bidaia Elektronikoko Agintaritzarekin (eTA) arazorik izan ez dadin; bestela, Kanadako beste eTA bat eskatu beharko duzu.\nZenbat denbora egon daiteke Letoniako herritarrak Canada Visa Online-n?\nLetoniar herritarren irteera datak 90 eguneko epean izan behar du. Letoniako pasaportearen titularrek Kanadako Bidaia Elektronikoko Agintaritza (Canada eTA) eskuratu behar dute egun batetik bestera 1 egunera arte. Letoniar hiritarrek iraupen luzeagoz geratzeko asmoa badute, orduan dagokion Visa eskatu beharko lukete, beren egoeraren arabera. Kanadako eTAk 90 urte balio du. Letoniar herritarrek hainbat aldiz sar dezakete Kanadako eTAren bost (5) urteko indarraldian.\nLetoniar Herritarrentzako egin beharreko gauzak eta toki interesgarriak\nLetoniako enbaxada Kanadan\n+ 1 613--238 6014-


Laneko giroa 1\nlaneko giroa 2\nGarai guztietan, eta areago krisi garaietan, beren funtzionamenduan honako alderdi hauek txertatzen dituzten erakundeek egin ohi dute aurrera:\n- Etengabe hobetzea\n- Gizartearen beharrak aktiboki entzutea\nArartekoak, eskubideak bermatzeko erakunde gisa, irmoki egin beharra zuen helburu horiek, latenteak jadanik eguneroko lanean, bere ohiko funtzionamenduan eta estrategian ezartzearen alde. Izan ere, erakundean balioztatu beharreko alderdia da, ondoreak bi noranzkotan dituena. Barruranzko ondoreak: antolaketa hobetzea, hobetzeko metodologia sartzea eta eraginkortasun handiagoa lortzeko tresnez hornitzea; eta kanporanzkoak: baliabideak antolatzea, bere lanaren hartzaile diren erakunde, talde eta pertsonekin modu aktiboagoan lankidetzan aritzeko.\nIldo horretako beste elementu bat da ugaritu egin direla Arartekoaren esku-hartzeak, eta ez bakarrik haren agerbiderik ezagunenean, herritarrek aurkeztutako kexen ebazpenetan, baizik eta baita ofiziozko jarduketetan, antolatutako edo antolatu gabeko gizartearekiko harremanetan eta Arartekoa egituratuta dagoen lan-arlo bakoitzeko jarduketa-planen ondoriozkoetan ere.\nArartekoak helburu horiekin lan egiteko ezarri dituen lehen tresnak honako hauek dira:\n• Informazio Sistemen Plan Estrategikoa egin da. Plan hori zuzenean lotuta dago 2011. urterako proiektatutako antolaketa-eraberritzeekin, eta hiru urteko iraupena izango du. Jarduketa hauek biltzen ditu:\n- Antolaketa eta kudeaketa, prozesuka,\n- ezagutzaren kudeaketa,\n- gaur egungo aplikazioen hobekuntza,\n- kudeaketa-funtzioaren garapena, eta\n- informazioaren segurtasun logiko eta fisikoa.\n• dokud-e dokumentu-kudeatzailea amaitzea:\nhorren bidez, dokumentu-gordailu bat sortuko da Arartekoaren prozesu guztietarako, langune bereiziak eratuta. Gordailu horretan segurtasun eskakizunak inplementatuko dira, eta kexen izapideak jasotzen dituen aplikazioarekin integratuko da; horrez gain, sinadura-karpeta bat izango du, sinadura elektronikoa aplikatzeko eta elektronikoki sinatutako dokumentuak modu seguruan enkriptatzeko.\nSoftware libreko tresna bat da, neutraltasun teknologikoa bultzatzearekin bat datorrena. Izan ere, Arartekoan jakitun gara halako teknologiak oso garrantzitsuak direla, erabiltzen errazak direlako eta komunitateak berriro aprobetxatzeko aukera duelako. Horrek erabaki hau eta beste batzuk ekarri ditu, gizarte-garapen honi bide ematen dioten tresnei lotuak.\n• Arartekoaren web ataria hobetzea.\nWeb gunea hobetzeko proiektuaren helburua honako hau da:\n- itxura moderno eta soilagoa ematea, berrikuntzak nabarmenduta,\n- Haur eta Nerabeen Bulegoa indartzea,\n- beste webgune batzuetatik Arartekoaren orrietara sartzeko loturak ugaritzea,\n- informazioaren erabilgarritasuna eta kokapena erraztea,\n- ezgaitasunen bat duten pertsonen irisgarritasuna ziurtatzea,\n- edukiak modu intuitiboagoan kudeatzea eta kokatzea,\n- euskarria ematea beste menu, atal, webgune eta microsite batzuk sartzeko,\n- ikusizko eduki gehiago, filmak, audioak, widget-ak sartzea,\n- sindikatzea eta gizarte-sareekiko harremana erraztea,\n- herritarrei sarbide telematikoa eta Arartekoarekiko harremana ahalbidetzea, eta\n- barruko eta kanpoko lankidetza-sareetarako sarbideak izatea,\n- web ataria herritarrekiko lankidetza-plataforma gisa sortzea pixkanaka, herritarrak zerbitzu publikoetara bitarteko elektronikoz sartzeari buruzko ekainaren 22ko 11/2007 Legeko 34. artikuluarekin bat etorriz.\n• Teletramitazio-proiektua, Eusko Jaurlaritzarekin:\nProiektu horren bidez, modu telematikoan ordezkatuko dira gaur egun Arartekoak eta Eusko Jaurlaritzak elkarri bidaltzen dizkioten paperezko idazkiak, herritarrek aurkeztutako kexa-espedienteen esparruan (gaur egun Arartekoak egiten dituen ofizio eta dokumentuen %50 baino gehiago dira).\nModu horretara, elektronikoki sinatutako posta jaso eta bidaliko da, dokumentuak enkriptatuta, segurtasun-berme guztiekin. Halaber, bermatuko da Arartekoaren eskaerak 24 ordu igaro baino lehen bidaliko dizkiola Gobernu Idazkaritzak sail bakoitzari, eta haiek emandako dokumentazioa epe horren barruan bidaliko dela ostera.\n- Prozesuak arintzea eta laburtzea (lehen aipaturiko sarbide elektronikoari buruzko Legeko 34. artikulua aplikatuz)\n- Konexio seguruak\n- Hartu-agirien kontrola\n- Bidalketa segurua. Sinatzea\n- Behin betiko bidalitako dokumentua eskuratzeko modua ematea, dokumentu-kudeatzailetik.\n2010. urtean, proiektua noraino iristen den zehaztu da, azpiegiturak garatu dira, bidalketen formatua zehaztu da, nola enkriptatuko den zehaztu da, eta abar. Halaber, dagozkion probak egin dira, 2011. urtean ezarri ahal izateko.\n• Izapidetzen ari den Arartekoaren dokumentazioa digitalizatzea.\n2010. urtean, bi arlotan jardun da: paperean jasotako dokumentazioa eskaneatu da eta digitalki gehitu da Arartekoaren kudeaketa-aplikazioetan, eta urte horretan oraindik izapidetzen ari ziren espedienteetako dokumentazioa digitalizatu da, atzeraeraginarekin. Proiektuaren helburuak honako hauek dira:\nIII. Dokumentazio guztia kontsultatzeko moduan egotea, aplikazioen bitartez: kexen eta dokumentu kudeatzailearen prozedura.\nIII. Espediente elektronikoan aurreratzea.\nIII. Arartekoaren hiru bulegoen artean espedienteak atzera-aurrera ibil daitezen saihestea.\n• Urteko txostena eta ezohiko txostenak hobetzea\nTxostenak egiteko era nahiz horien formatuak eta hedatzeko modua hobetzeko proposamenak erakunde barruan aztertu ostean, formatu elektronikoarekin lan egitearen alde egin da, hedatzeko onena eta erreferentea hori delakoan. Hala eginez gero, nabigagarria izango da atal guztietan, eta biltzaile baten laguntzarekin nahi den informazioa aurkitu ahalko da, esteka bidezko sarrerekin, pasahitza edo administrazioak, araudia eta halako erreferentziak sartuta. Horrek bide emango du webguneko arlo jakin batzuk beste webgune batzuekin, beste erakunde batzuekin eta abarrekin lotzeko.\nOrobat, bere hartan utziko dira liburu formatua eta CD euskarri digitala, baina ale gutxiago aterata.\nWebguneari erantsitako formatu elektroniko hori hainbat euskarritan egongo da: pdf, html, xml; hala, errazago erabili ahalko da. Horrez gain, datu ireki guztiak (open data) kargatu ahalko dira web guneko berrikuntza-atalean, eta, modu horretan, herritarrek libreki berrerabili ahalko dituzte.\nHain zuzen ere, berrerabiltzeko aukera horren informazioa emateko, creative commons lizentzia erantsi da Arartekoaren ondoz ondoko edizio eta argitalpenetan. Lizentzia horrekin, txosten horiek berrerabiltzeko aukera ematen da.\n• Laneko giroa ri buruzko barne inkestak\nHobetzeko konpromisoak Arartekoaren barne eremuak ere hartzen ditu, hala nola:\n- prestakuntza eta ikaskuntza,\n- laneko giroa eta baldintzak,\n- laneko antolaketa,\n- arlo guztietako harremanak, eta\n- laneko bitarteko materialak eta tresnak.\nEtengabeko hobekuntzaren metodologia aplikatu ahal izateko, ezinbestekoa da tresna egokiak izatea, zenbat aurreratu edo atzeratu den neurtzeko. Horregatik, barne inkesta bat egin zaie, modu anonimoan, Arartekoa osatzen duten pertsona guztiei. Inkesta hori urtero egingo da, aldaketak zein eremutan egin aztertzeko eta aldaketa horiek ondo hartu eta baloratu diren ebaluatzeko.\n• Ingurumena hobetzeko sistema\nIngurumena hobetzeko sistema hau aurten hasi gara ezartzen. Hori garatzeko erreferentzia gisa, 2004ko Ekoskan araua hautatu dugu, IHOBE Eusko Jaurlaritzako Ingurumen Jarduketarako Sozietate Publikoak sustatutakoa.\nSistema hori ezartzeari dagokionez, Arartekoak konpromisoa hartu du bere jarduera eta zerbitzuek ingurumenean eragin ez dezaten neurriak hartzeko, erakundearen kudeaketan ingurumen-irizpideak aplikatuta. Konpromiso horrekin, Arartekoak ingurunea zaintzeko erantzukizuna partekatuko du administrazio publikoekin, gizarte zibileko eragileekin eta herritarrekin.\nIngurumena kudeatzeko sistema hori ezartzeko prozesuan, diagnostiko bat egiten ari gara, Arartekoaren hiru egoitzetan egiten diren jardueren ingurumen-egoera zein den jakiteko. Zenbait ekintza identifikatu dira erakundearen ingurumen-portaera hobetzeko, hala nola erosketa eta kontratazio publiko berdea ezartzea, energia-kontsumoa optimizatzea eta hondakin plastikoak murriztea, hala nola ur basoak eta botilak.\n• Arartekoaren prozesuak hobetzea\nKapitulu honetan bertan Arartekoaren prozesuak definitzean azaldu den bezala, erakundearen prozesurik esanguratsuenak hautatu ditugu: (kexen prozedura, urteko txostena, ezohiko txostenak, webgunea, jarduketa-planak, jarraipena, argitalpena, itzulpenak eta abar). Horrez gain, grafikoki garatu da prozesu osoa, gaur egun egiten den moduan, alderdi hauek identifikatuta: zein diren hobetu beharreko arloak eta zein diren arlo horien arazo nagusiak, zerk sortzen dituen arazo horiek eta nola konpon litezkeen.\nXehekien aztertu den prozesua, berriro diseinatu aurreko pauso gisa, ebazpenen gaineko informazio, izapide eta bidalketa izan da. Horri dagokionez, 2011. urtean ez da soilik diseinu berria ezarriko, baizik eta prozesuen araberako kudeaketa-metodologiarekin hasiko gara lanean; horretarako, lehenik eta behin, hobekuntza taldea eratuko da.\n• Arartekoaren kalitate eta eginera onen konpromisoak. Zerbitzu karta\nArartekoaren oinarrizko xedea da herritarrei albait kalitate handieneko zerbitzua ematea, hala denboran nola forman, modu erraz eta gardenean. Horretarako, administrazio publikoekin jartzen da harremanetan, herritarrek beren eskubideak nola baliaraz ditzaketen ikusteko.\nPrintzipio horiek ezartzeko –azken hamarkadetan sendotzen ari diren kudeaketa publikoko eredu askotan agertzen dira eta erreferente berezi gisa Europar Batasunaren Oinarrizko Eskubideen Gutuneko 41. artikulua du, halakotzat hartzen baitu administrazio on bat izateko eskubidea–, Arartekoaren eguneroko jarduera balioztatu behar da, konpromiso sorta bat hartuta, bere eginkizunak hobeto bete ahal izateko, euskal herritarrek sumatzeko moduan.\nHori horrela, Arartekoan bi ildotan ari gara lanean:\n- Barrura begira: Arartekoaren kalitate eta administrazio-eginera onen konpromisoak landuz. Horren bidez, administrazio on baten oinarrizko ezaugarriak lortuko dira: eskuragarritasuna, gardentasuna, arintasuna, sinplifikazioa, etengabeko hobekuntza, erantzukizuna, jendetasuna, lankidetza eta partaidetza.\n- Herritarrei begira. zerbitzu-karta onartuta, Arartekoari buruzko informazio hau emango zaie, publikoki, herritarrei: zer zerbitzu ematen dituen, nola ematen dituen eta zer konpromiso hartzen dituzten erakundeko kide guztiek harekiko harremanetan eta beren lana egitean, kalitate eta ebaluazio estandarrekin bat etorriz.\nKarta horren barruan sartuko dira Arartekoak jendeari begira ematen dituen zerbitzuak (8), kalitate-konpromisoak, kalitate hori neurtzeko adierazleak eta erabiltzaileen eskubideak.\nBi ildoak aztertzen ari gara erakundearen barnean, 2011. urtean onesteko helburuarekin.\n• Adierazleen tresna bat diseinatzea (Bussines Inteligence). Horren bidez, Arartekoaren jarduerari buruzko datuak aztertu ahalko dira, eta konparazio-txostenak egin ahalko dira, kalitate eta eraginkortasun adierazle zehatzekin, hala urteko txostenerako nola Arartekoaren hurrengo zerbitzu-kartarako; horren oinarria software librea aplikatzea izango da. 2011. urtean ezarriko da, zerbitzu-kartarekin batean.\n• Prestakuntza eta trebakuntza\nPertsonen trebakuntza oinarrizko eskakizuna da edozein erakunderentzat. Gaikuntza horrek, gainera, egituratuta eta planifikatuta egon behar du, eta, horretarako, Arartekoak, Herri Arduralaritzaren Euskal Erakundearekin elkarlanean, erakundea osatzen duten pertsona guztien prestakuntza-beharren gaineko diagnostiko bat baliatu ahal izan du. Diagnostiko hori izango da Arartekoko langileen hurrengo hiru urteetarako prestakuntza-planaren oinarria.\n• Komunikatzeko eta parte hartzeko barneko gizarte-sare bat egitea eta abian jartzea: Sareararteko. Tresna hori software libreko tresna batean oinarrituta dago, eta Wordpress 3.0 eta Buddypress blog komunitatearen bitartez eratua dago, Arartekoaren berezko baliabideekin. Hala, hori baliatuko da barneko informazioa antolatzeko eta dinamizatzeko (intranetarekin eta posta elektronikoarekin batera), erakundearen eta intereseko beste batzuen berriei edo jarduerei buruz hitz egiteko, sortutako taldeetan lan egiteko, eta blog tematikoak eta wikiak erabiltzeko; azken batean, horren bidez, indartu egingo da erakundearen ezagutza partekatua, bai eta edukiak eta proiektuak elkarrekin sortzeko bidea ere.\n• Defentsa-erakundeak sarean:\nAndaluziako Herriaren Defentsa Erakundearekin batera abian jarritako lankidetza-proiektua, hori ere guk egina, aurreko atalean aipaturiko software libreko tresna berean oinarritua. Horri esker, 2011. urtean burutuko diren hainbat proiektu hasi ahal izan ditugu, hala nola: haurren eta gazteen osasun mentalari buruzko txosten bateratu bat egitea, bi defentsa-erakundeen informazioa partekatzea, sartze digitalari buruzko ezohiko txosten bat egitea eta, horrekin batean, lankidetza-proiektu bat antolatzea gizarte-erakundeekin, ingurumen-informazioaren esparruan.\nZenbaitetan, erakundeak herritarrei zabaltzeko bidea izan litezke erakundeetan egunero edo gertakari baten harira baliatzen den ezagutza partekatzeko modua ematen duten estrategia eta bitartekoak. Helburu horixe dute gure blogek.\n- Gaurko agiri berriak blogean, 2011. urtean ere –ahal bada are bizikiago–, herritarrekin partekatuko ditugu gure erakundearen eguneroko lanerako hautatzen ditugun dokumentuak, Wordpress-eko blog baten bitartez. Erabiltzen erraza da elikatu behar duten pertsonentzat eta zer informazio duen ikusteko sartzen direnentzat.\n- Hiritartasuna sarean blogean, gaiak sakonkiago aztertzen jarraitu dugu, eta interesgarritzat jotzen ditugun gaiei buruko dosier dokumental bat eginez informatu dugu.


Asteko prezioa 315€koa da ikasleko eta horren barruan honakoak sartzen dira: egonaldia, pentsio osoa, 4 eskola-ordu egunean sorterriko irakasleekin, jarduerak begirale tituludunekin eta erantzukizun zibileko asegurua. Ez dira sartzen etorrera eta irteera egunetako bidaiak.Izen-ematea eta ordainketa-modua\nIZEN-EMATEA ETA ORDAINKETA-MODUA\n1. Posta bat bidali info@isabaenglishcamp.com helbidera edo deitu 948 89 34 56 edo 618 317838 telefonoetara eta honako datuak eman: izen-abizenak, ikaslearen adina, ikastetxea, ikasmaila, gogoko data eta etortzerik ez duen data, harremanetarako telefonoa eta e-mail.\n2. Adierazitako astean plaza dagoela baieztatzen dizugunean, izena emateko orria bete, sinatu eta posta arruntez bidali. 315€ko diru-sarrera egin kontu korronte hauetakoren batean:\nEuskadiko kutxa: 3035 0145 67 1450036722 ó\nCaixabank: 2100 5359 32 2100037978\nOSO GARRANTZITSUA: Kontzeptuan ikaslearen izen-deiturak adierazi.\nPROGRAMAREN BALDINTZA OROKORRAK\n1. Dirua itzuliko da ikastaroa hasi baino 14 egun lehenago ezeztatuz gero. Epemuga hori pasata, bakarrik %50 itzuliko litzateke. Beste ikasle batek plaza hori beteko balu, zenbateko osoa itzuliko litzateke.\n2. Ikaslea ospitaleratu edo ebakuntza egin behar izanez gero, eta guraso edo tutore legalekin harremanetan jartzerik ez badago, Isaba English Camp baimenduta dago egokitzat jotzen dituen neurriak hartzeko, beti ere medikuen aholkuei kasu eginez. Ikasleak bere gain hartuko ditu ikastaroaren mediku-aseguruak estaltzen ez duen aparteko edozein gastu.\n3. Gurasoek edo tutoreek baimena ematen dute ikasleak egonaldiko jarduera eta txangoetan parte hartu dezan.\n4. Isaba English Camp baimenduta dago ikasleak agertzen diren argazkiak erabili ahal izateko, soilik bere publizitate- eta sustapen-xedeetarako. Baimendu nahi izan ezean, idatziz hala adierazi izena emateko orrian.\nDatuak eman eta zurekin harremanetan jarriko gara.\nZer ordutan deitu ahal dugu?\nESKOLAK ETA JARDUERAK\nIZEN - EMATEA


Ro musika taldea, 'Athalase' disko berria kaleratzear - Azpeitia - uztarria.eus\nRo musika taldea, 'Athalase' disko berria kaleratzear\nUztarria.eus 2020-03-16 11:25\nMartxoaren 27an plazaratuko du Rok Athalase diskoa. Azpeiti-Azkoitiko musika taldeak bost kantuz osatutako lana ondu du, eta Eñaut Gaztañagak grabatu du Zestoako Gaztain estudioetan.\nAzpeiti-Azkoitiko Ro musika taldeak Athalase diskoa kaleratuko du martxoaren 27an. Iker Amenabar –baxua– azpeitiarrak eta Gorka Alcalde -gitarra-, Josu Usobiaga –bateria–, Iñigo Gonzalez –gitarra– eta Mikel Iraeta –teklatua– azkoitiarrek osatzen dute Ro, eta rock instrumentala eta post rock musika sortzen dute. 2018ko ekainean hasi zuten musika taldearen ibilbidea, Ilhunbean esan-eginak lanarekin. Orain, disko berria aurkeztear dira.\nBost abesti jasoko ditu Athalase diskoak: Jaitera, Anima, Athelas, Erio eta Aierkünte. Eñaut Gaztañagaren Gaztain Studioan grabatu dute disko berria Ro taldeko musikariek, eta aurrerapen gisa honako bideo hau kaleratu dute:


Gizakien lurra – bizipoza\nbizipoza > bizipoza elkarteak > Gizakien lurra\nGizakien Lurra erakundearen helburua beharra duten haurrei zuzeneko arreta eskaintzea da, ideia politikoak, arraza, konfesionaltasuna eta sexua kontutan hartu gabe. Lankidetza proiektuak garatzen ditu 30 herrialdetan eta 100 laguntza programa baino gehiago abian jarri ditu osasun-eremuan, gizarte-ekintzan eta haurraren eskubideen aldeko ekimenetan.\nHorietako bat Medikuntza Arreta Espezializatua da. Txikien gaixotasun batzuk sendatzeko ezinbestekoa da jomugako herrialdean ez dagoen puntako teknologia erabiltzea. Horregatik etortzen dira gurera, euren eritasunak sendatzera eta behin betiko alta jasotzean, haien herrira lehenbailehen bueltatzen dira.\nUrteko ekitaldi nagusiak\nonartu Cookie Politika


Irekia Eusko Jaurlaritza - Gobierno Vasco :: Eusko Jaurlaritzak 3,2 milioi euro bideratuko ditu Global Training beketara\nEusko Jaurlaritzak 3,2 milioi euro bideratuko …\nEusko Jaurlaritzak 3,2 milioi euro bideratuko ditu Global Training beketara\n2014.eko martxoak 25\n2014-03-25eko Gobernu Kontseiluaren Akordio nagusiak\n<iframe src="https://www.irekia.euskadi.eus/eu/embed/videos?flv_video=2014%2F03%2F25%2Fconsejo_gobierno%2Fconsejo_gobierno.flv" width="320" height="210" allowfullscreen></iframe>\nEusko Jaurlaritzak 3,2 milioi euro zuzenduko ditu Global Training beken programara Iturria: Irekia\nAtzerrian praktikak egiteko Global Training beken deialdia onartu du gaur Gobernu Kontseiluak. Jaurlaritzak 3,2 milioi euro bideratuko ditu 370 gazterentzako. Hala, aurreko urteko finantzaketari eutsi dio, Jaurlaritzako bozeramaile Josu Erkorekak hedabideei azaldu dienez. Bekadunek 1.125 euroko laguntza jasoko dute hilero, gastuak finantzatzeko.\nBekak unibertsitateko eta goi mailako lanbide-heziketako titulazioa duten gazteentzako dira. Horiek, bada, praktikak egin ahal izango dituzte 6 hilabetez atzerriko enpresa eta erakundeetan. Global Training programaren helburua nazioartekotzeari lotutako trebakuntza laguntzea da, kanpoko lehiakortasuna hobetzeko. Hori horrela, gazte horien lan-munduratzea laguntzen da. Hain zuzen ere, Erkorekak zehaztu duenez, iazko parte-hartzaileen % 26,8k lan-eskaintzaren bat jaso du.\nGobernu Kontseiluak defizit-mugaren egoera baloratu du, eta ondorioztatu du Eusko Jaurlaritzak Europako erakundeek markatutako muga «bete» duela. Euskadik % 1,08ko defizita du gaur egun, edo, beste era batera esanda, 680 milioi eurokoa. «Behin-behineko» zifra bat da, Ogasun Ministerioak berrikusi behar baitu. Nolanahi ere, ziurtatu duenez, «Euskadi defizitaren bidean da», Jaurlaritzak «gizarte-zerbitzuei eusteko, ekonomia suspertzeko estimulu-neurriak garatzeko, eta gastu publikoa zorroztasun handienarekin kontrolatzeko» egin duen «ahalegin handiaren» ondorio.\nDatorren martxoaren 27an, ostegunean, Autogobernuari buruzko Batzorde Txostengilea eratuko da Eusko Legebiltzarrean. Erkoreka bozeramaileak positibotzat jo du batzorde txostengilea Legebiltzarrean ordezkaritza duten alderdi politiko guztiekin eratu izana. Erkorekak eskatu du horiek «unearen garrantziaz kontziente izatea» eta «epe luzeko ikuspegiarekin» jardutea. Bozeramaileak esan duenez, aldeen artean egon daitezkeen ezberdintasunak «ez dira akordioak lortzeko oztopo gaindiezinak».\nBeste gai batzuetara etorrita, Gobernu Kontseiluak ikuskizun publikoak egiteko erantzukizun zibileko aseguruak arautzen dituen 1998ko Dekretuaren eguneraketa onartu du. Gainera, Euskadiko artisau-elikagaigintzaren ekoizpenari buruzko dekretu bat onartu du. «Euskal Artisau Elikagaigintza - Artesanía Alimentaria Vasca» kalitate-bereizgarria sortu da, hots, bere produktuak merkaturatzeko tresna bat.\nEusko Jaurlaritzaren Kontseiluak hartutako erabaki nagusiak (2014.03.25)\nEl Gobierno vasco destinará 3,2 millones de euros para las #becas Global Training. Vía http://t.co/sSzfsSXA4u http://t.co/OAx3AulIg3\nJose Carlos Olaizola Leroux\nMe gusta la inicietiva del Gobierno Vasco.\nUna propuesta: por qué no utilizar las Euskal Etxeas que están por todo el planeta como centro de coordinacón y apoyo a estos becarios para su mejor y rápida inserción en las empresas y las culturas a donde irán a formarse.\nUn saludo desde Santo Domingo, José Carlos Olaizola\nerkoreka_defizitaren_balora... behera kargatu (900 KB)\nerkoreka_global_training_eu... behera kargatu (800 KB)\nerkoreka_autogobernuaren_po... behera kargatu (400 KB)\nerkoreka_autogobernuaren_po... 10 MB\nerkoreka_defizitaren_balora... 30 MB\nerkoreka_global_training_eu... 20 MB\nrecursos_gobernu_kontseilua... 20 MB\njaurlaritzaren_erabaki_nagu... 10 KB (application/pdf)\nEusko Jaurlaritzak enpresa eta gazteentzako nazioartekotze-programak eta krisiak jotako enpresentzako laguntzak abiarazi ditu\nEusko Jaurlaritzak 2014ko Global Training beken programa arautzeko eta deitzeko aginduak onartu ditu (2014-03-25(e)ko Kontseiluan hartutako erabakiaren laburpena)\n2017.eko otsailak 07\n“Global Training” bekak abian jartzeko gaituta dauden entitateei zuzenduriko laguntzak (Gobernu Bilera 2017-02-07)\nGlobal Lehian eta Global Training, nazioartekotzeko euskal enpresa-egitura sendotzeko laguntzak (Gobernu Bilera 2018-02-06)\n2015.eko azaroak 11\nEuskadiko 470 gaztek nazioartekotze-esperientziari ekin dio\nLehendakaritzan bildu da ‘Global Training’ bekadunen lehen promozioa, 430 gaztek osatua\n400 gaztek eskuratuko dituzte Global Training bekak, enpresa-praktikak egiteko atzerrian\n2017.eko abenduak 04\n510 bekadunek euren nazioarteko esperientzia abiatuko dute, ezagutza handitu eta munduan zehar euskal enpresei laguntza emateko helburuarekin\n2014.eko martxoak 18\nEusko Jaurlaritzak Global Lehian ekimena onartu du enpresen nazioartekotzea laguntzeko\n2015.eko uztailak 10\nZabaldu da epea Eusko Jaurlaritzak gazteei atzerrian praktikak egiteko eskaintzen dizkien 370 Global Training laguntzak eskatzeko


Iñigo Urkullu Lehendakariaren diskurtsoa baloratzeko, Joseba Egibar EAJ-PNVren legebiltzar-taldearen bozeramaileak balioa eman dio Lehendakariak herri normalizatu batean duen lidergoari. Euskal erakundeek normaltasun osoz dihardute. Estatuan, berriz, hauteskundeak errepikatuko dira eta paralisi politiko eta instituzionala da nagusi. Egibarrek Urkullu Lehendakariak erabilitako “egonkortasun” kontzeptua nabarmendu du euskal Ganberan izandako hitzartzean. Bere ustez, egonkortasun ...\nDonostiako alkate Eneko Goiak jaso du Europako Saria, Kestutis Masiulis Europako Sariaren azpikomitearen presidente ordearen eta Joseph O'Reilly Batzar Parlamentarioko eta Europako Sariaren azpikomitearen ordezkariaren eskutik, gaur aurratsaldean Udaletxeko udalbatzar aretoan egindako ekitaldian. Sari-emate ekitaldiaren aurretik, hiriko haur zein helduen danborradetako hainbat ordezkariz osatutako danborrada batek, Erdialde eta Alde Zaharreko kaleak ...\nAitor Estebanek, EAJ-PNVren Euskal Taldeko bozeramaileak, gaur deitoratu du iragan apirilaren 28ko hauteskundeetatik hona, Espainiako gobernuak “erabakiak hartzeko prozesuak geldiarazi” dituela eta hori “ez da zuzena eguneroko jardunekoak diren gaietarako”. Estebanek era berean txarretsi du behin behinekotasun honek otsailera edo martxora arte jarraituko duela. Zentzu berean eta gaurko kontrol bilkuran, jeltzaleen ...\nEneko Goia buru zuen ordezkaritza donostiarra joan da San Petersburgora Turismoaren Munduko Erakundearen 23. Batzar Nagusian parte hartzera eta Donostiaren turismo-eredu iraunkorra aurkeztera. Ordezkaritza horretan izan dira Ekonomia Garapeneko eta Turismo Sostengagarriko zinegotzia, Ernesto Gasco, eta Donostia Turismoaren zuzendaria, Manu Narváez ere. “Love San Sebastian. Live Donostia” proposamena finalista zen Turismoaren ...\n“Determinazio osoa dugu eta ahalegin zintzoa egiten ari gara herritarren eta erakundeen aldentzeari aurre egiteko”. Gisa horretan laburbildu du gaur goizean Gipuzkoako diputatu nagusiak, Markel Olanok, lurraldeko gobernu eredua berritzeko Foru Aldundiak bere buruari jarri dion helburu “estrategikoa”, Etorkizuna Eraikiz egitasmoaren bitartez mamitu dena. Datorren legealdi honetan egitasmo hori “indartu ...\n“Atzo, prentsaren bidez jakin genuen Pedro Sánchezek 300 neurri batzen dituen multzo bat aurkeztuko digula eta publikoki egun bat lehenago ezagutaraziko duela. Negoziatzeko modu bitxia benetan. Ez ote litzateke egokiagoa izango publikoki ezer aurkeztu baino lehenago ‘baietza’ eman behar diegunei galdetzea zer pentsatzen dugun eta inbestidurara begira zer nolako akordio ...\nAldundiak ez du PFEZan aldaketarik egingo, denboran irregularrak diren lan etekinei dagokionean\nGipuzkoako Foru Aldundiak ez du bere Pertsona Fisikoen Errentaren gaineko Zergan (PFEZ) aldaketarik egingo, denboran irregularrak diren lan etekinei dagokionean. Ondorioz, Gipuzkoak errenta hauei eragiten dien 300.000 euroko muga mantenduko du, orain arte bezala. Aldundiaren arabera, egun indarrean dagoen zerga araudiak ondo erantzun die Gipuzkoako gizarteak dituen behar eta eskakizunei. ...\nEuropar Batasunak, pertsona migratzaile eta errefuxiatuen eskubideak bermatuko dituen kudeaketa eredu bat antolatu behar du ahal bezain laster\n“Europar Batasunak, pertsona migratzaile eta errefuxiatuen, itsas zabalean artatutako naufragoen eta Mediterraneoan bizitzak salbatzen lanean ari diren pertsonen eskubideak bermatuko dituen kudeaketa eredu bat antolatu behar du ahal bezain laster” adierazi du Maria Eugenia Arrizabalagak, EAJ-PNV bozeramaile Gipuzkoako Batzar Nagusietan. “Estatuen betebeharra da – azpimarratu du – itsasoan galdutakoei laguntzea ...\nAldundiak ez du zor berririk hartuko 2020an, eta legealdia krisi aurreko mailan amaitzea espero du\nForu bozeramailea den Eider Mendozak aurreratu duenez, “jarraipeneko” aurrekontuak dira, foru erakundeak bere finantza egoera indartzeko duen konpromisoa berretsiz: “2019 honetan egin dugun bezala, 2020an ere ez dugu zor berririk hartuko. Gure helburua, hemendik eta legealdi amaierara bitartean, gure zorra krisi aurreko mailatara jaistea da”. Foru bozeramaileak adierazi du Aldundia ...\nHegoaldeko Ingurabidearen eraikuntzan Udal Gobernuaren kudeaketa txarra dela eta, urte beteko itxaronaldia egingo du Irun hirira\nAstearte honetan, Irungo EAJ-PNV pozik azaldu da, Aintzane Oiarbidek, Bide Azpiegituretako diputatuak, egindako agerraldiaren ostean. "Atzo jakitera eman zuenez, lotune erdiko lanek aurreikusitako erritmoa jarraitzen dute eta 2020aren hasieran bukatuta egon litezke", esan du Xabier Iridoyk Irungo EAJ-PNVko bozeramaileak. Hala ere, kezkatuta daude lotune erdiaren eta Hegoaldeko Ingurabidearen artean dagoen ...\nOsoko bilkurak izapidera onartu du Kongresuko Araudiaren aldarazpena, EAJ-PNVren Euskal Taldeak proposatu duena Parlamentuko legez besteko aginduen betepena kontrolatzera begira. Hitz egiteko izan duen tartean, Aitor Estebanek, Kongresuko bozeramaile jeltzaleak, gogora ekarri du ekimen hau Ganberak aurreko legealdian eztabaidatu eta izapidera onartu zuela . Zentzu berean eta, datorren irailaren 23an Ganberak ...\nTolosa ezagutzera emateko eta bisitariak erakartzeko komunikazio estrategian bete betean asmatu dugu\nTurismoak gero eta pisu handiagoa du Gipuzkoan eta baita Tolosan ere. Hori dela eta, hasiera-hasieratik turismoaren aldeko apustua egin du Tolosako Udalak, turismoa aukera gisa ikusita, honek hiri ekonomian eragin zuzena eta positiboa izango duelakoan. Olatz Peon Ormazabal, Tolosako alkatearekin hitzetan: “Tolosa barnealdeko herria da, baina asko du eskaintzeko, horregatik ...\nLegealdirako Plangintza Estrategikoa osatzeko kontaktu erronda gauzatzen ari da Foru Aldundia Gipuzkoako ehun sozial eta ekonomikoko ordezkariekin eta, horren barruan, Markel Olano diputatu nagusiak eta Imanol Lasa Sustapen Ekonomiko, Turismo eta Landa Inguruneko diputatuak laneko bilera eduki dute gaur Eibarren Debabarreneko erakundeetako, enpresetako eta eragile ekonomikoetako hainbat ordezkarirekin. Mahai gainean, ...\nIrailaren 9ko plenoan EAJ-PNVk Landaberriren bidearen inguruko galdera egin eta gero, jeltzaleen ikuspuntuan “kezkaturik gaude Landaberriren bidearen obretarako egindako kudeaketarekin. Udaletxearen batzorde informatiboetan egindako galderei, 45.000 €ko harri-lubeta bat jartzearekin arazoa konponduko zela aipatu izan digute, baino kanpo txosten baten arabera 600.000 €ko inbertsioa egin beharko litzake, mikropilote bulonatuen errenkada ...\n"Gipuzkoak aurrera egin du eta igandean bi ereduren artean aukeratu behar dugu"\nMarkel Olano: “Gipuzkoa indartsu bat eraikitzea da lehentasuna”


urria | 2012 | Iruña-Veleia, egia ala gezurra?\nAzaroaren 24an egingo den Nazioarteko Biltzarraz informazio zabala DNAn\nData: 2012(e)ko urriaren 27a Egilea: elexpuru\nArabako Diario de Noticias egunkariak informazio zabala dakar Euskeraren Jatorriak azaroaren 24erako antolatu duen Biltzarraz.Bestalde, Zuzeu blogean eztabaidak bizi jarraitzen du.\nETB1-ek dokumentala eta mahaingurua Iruña-Veleiaz abenduaren 5ean\nData: 2012(e)ko urriaren 24a Egilea: elexpuru\nHasier Etxeberriak zuzendutako dokumentala eta mahaingurua izango dira. Horrela eman du honen berri Hasierrek berak Zuzeu-n “Euskal Telebista ere Iruña-Veleiako aurkikuntza ezohikoen inguruko eztabaida gaua prestatzen ari da, Abenduaren 5erako. ETBk eginiko dokumental bat eta lau aditu izanen dira bertan … Jarraitu irakurtzen →\nEliseo Gilen lau urteko guruzbidea\nData: 2012(e)ko urriaren 20a Egilea: elexpuru\nLaster lau urte beteko dira 2008ko azaroaren 19 beltz hartatik, eta hiru Lorena Lz de Lacalle orduko foru diputatuak, grafologoak erabiliz, faltsifikatzailea Eliseo Gil zela sinestarazi nahi izan zigunetik. Correo eta Berria egunkarietara filtratu zuen Magdalena Ezcurra Gondra grafologoaren txostena, … Jarraitu irakurtzen →\nBetidanik uste izan da Iturissa hiria Aurizperritik hurbil egon behar zuela, Orreagatik ez oso urrun. Klaudio Ptolomeok (II. mendea), Antonino-ren Itinerarium-ak (III. mendea) eta Ravenako Anonimoak (VII.a) aipatzen dute, guk dakigula. Asturica-Burdigala galtzadan zegoen, Iruña-Veleia eta Iruña Ponpaelo igaro eta … Jarraitu irakurtzen →\nIruña-Veleiari buruzko I. Nazioarteko Biltzarra azaroaren 24an, Euskeraren Jatorriak antolatuta.\nData: 2012(e)ko urriaren 4a Egilea: elexpuru\nEuskeraren Jatorria taldeak Iruña-Veleiari buruzko I. Nazioarteko Biltzarra antolatu du. Gasteizen egingo da azaroaren 24an, larunbatez. Edward Harris, Joaquim Baxarias, Antonio Rodriguez Colmenero, Luis Silgo eta beste aditu batzuek hartuko dute parte. Hemen aurki daiteke programa osoa eta izena emateko … Jarraitu irakurtzen →\nJulio Nuñezek mundu guztia txundituta utzi du bere aurkikuntza harrigarriekin, duela urtebete iragarritakoak izan arren\nData: 2012(e)ko urriaren 2a Egilea: elexpuru\nAtzo ETBko albistegietan Julio Nuñezi egindako erreportajetxoa eman zuten (hemen, 29:40-31:35). Ahaztu ez dakigun, Nuñezek hiria Astorga-Burdeos galtzadan kokatua zegoela gogoratu zigun berriz ere. Pasoko lekua zela. Gero, azoka bat eta tenplu bat aurkitu duela esan zuen “in situ”, lurrean … Jarraitu irakurtzen →


Lehia biziko bigarren itzulia Ipar Euskal Herrian | Politika | Berria\nLehia biziko bigarren itzulia Ipar Euskal Herrian\nLassalle eta Maitia, Grenet eta Capdevielle eta Alliot-Marie eta Alauxen artean eginen da lehia bozen bigarren itzulian\nUhin arrosa sentiturik, PSk 2007an baino aukera handiagoa du nagusitzeko\nAbertzaleen botoak beharrezko izanen ditu Sylviane Alauxek (argazkian), Alliot-Marieri garaitzeko. P .T. / P HOTOMOBILE\n2012ko ekainak 17 - Baiona\nGaur gauean argituko da Ipar Euskal Herriko hiru diputatuen aurpegia. Laugarren barrutian, Jean Lassalle (zentroa) eta Frantxua Maitiaren (PS) artean eginen da lehia; bosgarrenean, Jean Grenet (Alderdi Erradikala, UMP) eta Colette Capdeviellen (PS) artean; eta, seigarrenean, Michele Alliot-Marie (UMP) eta Sylviane Alauxen (PS) artean. 2007an eskuinaren eta zentroaren arteko taldeak irabazi hiru aulkiak eskuratzeko aukera badute aurtengoan sozialistek. Hain zuzen, aitzineko Legebiltzarrerako bozketekin alderatuta, UMP eta zentristek 31.320 boto galdurik eta sozialistek 16.447 irabazirik, lehen postuan kokatu ziren laugarren eta bosgarren eremuan. Seigarrenean, Alliot-Marie nagusitu bazen ere, Alaux hurbil zeukan, lau puntuk dituztela bakarrik bereizten —2007an 28 puntuko tartea zuten—. Dena dela, sozialistek abertzaleen botoak beharrezko izango dituzte irabazteko. 11.518 herritarrek bozkatu zuten EH Bairen alde lehen itzulian; gaurko ez du esan botoa nori eman ezkerreko abertzaleen koalizioak.\nAfera tinkoenik jokatuko den barrutia izanen da seguruenik laugarrena. Lehen itzulian bost puntuz gailendu bazaio Maitia orain arteko diputatuari, Lassallek UMPko hautagaiak lorturiko %17,63 izango ditu, zati handi batean. «Oso tinkoa» izanen dela aitortzen dute biek. Abertzaleen botoak ezinbestekoak izanen ditu Maitiak zentristari nagusitzeko. Baina halakorik gertatuko denik ez da errana, EH Baik ez duelako zentzu horretara doan boz kontsignarik eman. Gainera, Lassalleren alderdiak koalizioak egin eskaerei erantzun baldin badio, hainbat aldarrikapenei begira konpromisoak hartuz, Alderdi Sozialistak ez du engaiamendurik hartu nahi izan. Biak dabiltza abertzaleak xarmatzen. «Abertzaleek hobe dute engaiamenduak hartuko dituen ni bezalako diputatu bat eta ez Alderdi Sozialistako jakobinismo gogorra», Lassalleren hitzetan. Maitia ere ariketa berean ari da: «EH Bai ezkerreko alderdia da, eta, lehen itzulian hautu abertzalea egin duten bezala, espero dut bigarren itzulian ezkerraren hautua eginen dutela. Sozialistek hitza ematen dugu hemengo gaiak eramanen ditugula Parisera». Lehen itzuliko emaitzak begiraturik, ezkerreko boto guztiak bilduz gero, Maitiak irabaziko luke, 25.800 boto lortuz; eta Lassallek 25.523 bilduko lituzke. Baina, erran bezala, EH Bairen 3.492 botoen zati bat ez du lortuko, eta besteetan ere batzuek zuri bozkatuko dute.\nAzken hamar urteetan UMPk ukan aulkia atxikitzea zaila izanen zaio Jean Greneti. 1997an bezala, azkar sentitu dute uhin arrosa, eta baliteke orduan bezala sozialistek irabaztea. Capdevielle gailendu zaio lehen itzulian, zazpi punturen tartearekin. Bost urtez, 6.464 boto galdu ditu Grenetek, eta nahiz eta Jacques Veunac hautagai zentristak eta Jean-Jacques Lasserre zentristak haren alde bozkatzera deitu, ez zaio nahikoa izanen. Eskuin aldera begiratuz, Fronte Nazionalak bildu %7,14 ere ez zaizkio nahikoak izanen. Grenetek dio emaitzak «uste baino tinkoagoak» izanen direla; dena dela, Capdevielle gainditzea zaila izanen zaio.\nSeigarren boz eremuan ere afera tinkoa izanen da, eta 1993az geroztik Michele Alliot-Marieren eskutan dagoen aulkia eskuratzeko, ezkerreko eta abertzaleen boto guztiak beharrezko izango ditu Sylviane Alauxek. Horrela gertatuz gero, irabaz lezake doi-doietarik. Baina, boto guztiak ez ditu ukanen. Barrutia trabeska lezakeen AHTaren defendatzaile sutsua da sozialista, eta elementu hori gogoan ukanen dute anitzek bozkatzeko orduan. Gaurkoa baikorki ikusten du Max Brisson UMPren departamenduko idazkariak: «Uhin arrosa sentitu arren, 1997an bezala Alliot-Mariek irabaziko du; boto erreserbak dauzkagu eskuinaldean».\nLehen itzulian, %40k ez zuten bozkatu, eta gaur parte hartze handia izanez gero, gauzak alde batera edo bestera makurraraziko dituzte joan den igandean botoa eman gabe egondakoek. Horiek konbentzitu nahian aritu dira hautagaiak.


Nekazaritza, arrantza eta elikadurako sektorearen arlo zientifiko, teknologiko eta enpresarialetako ikertzaile eta teknologo gazteen prestakuntzarako laguntzak, 2019rako - Eusko Jaurlaritza - Euskadi.eus\nNekazaritza, arrantza eta elikadurako sektorearen arlo zientifiko, teknologiko eta enpresarialetako ikertzaile eta teknologo gazteen prestakuntzarako laguntzak, 2019rako\n[Ikertzaile eta teknologo gazteentzako bekak]\nNekazaritza, elikadura eta arrantzaren sektoreetako arlo zientifiko-teknologikoetan eta merkatuekin, marketing-arekin eta enpresa-antolakuntzarekin zerikusia duten arloetan ikertzaile eta teknologo gazteen prestakuntza sustatzera bideratutako laguntzak.\nPrestakuntzarako laguntza hauek tituludun gazteei Euskal Autonomia Erkidegoko nekazaritza, arrantza eta elikaduraren sektorerako lehentasunezko gaietan gaitzen eta espezializatzen lagunduko diete, doktorego-tesiak eginda edo ikerketa, garapen teknologiko eta berrikuntzako proiektu bat eginda. Bi laguntza-programa ezarri dira:\na) Prestatzen ari diren ikertzaile gazteentzako laguntza-programa -12 bekak\nb) Prestatzen ari diren teknologo gazteentzako laguntza-programa - 10 bekak\nHautagaien hautaketa prozesua 185/2007 Dekretuaren 11.,12. eta 13. artikuluetan definituta dago.\nIkertzaile eta teknologo gazteentzako beken onuradunak\nBekak eskatzen dutenek, aipatzen diren hurrengo betebeharrak egiaztatu izan beharko dituzte eskabideak aurkezteko epea amaitzen den egunerako.\nEuropar Batasuneko herritar izatea, edo Euskal Autonomia Erkidegoan bizilekua duen atzerritar.\nEuskal Autonomia Erkidegoan bizitzea. Ondorio horietarako, eskatu egingo da Euskal Autonomia Erkidegoko udalerriren batean erroldatuta egotea, 2018ko urtarrilaren 1etik aurrera gutxienez. Dena dela, onartu egingo dira, eskakizun hori bete ez arren inoiz EAEn erroldaturik egon vaina ikasketak Euskal Autonomia Erkidegotik kanpo egin dituzten eskatzaileak.\nIkertzaileak prestatzeko laguntzen programan (doktoratu aurreko kontratutak), I. eranskinean proiektu bakoitzerako zehaztutako titulazioetako bat edukitzea, edo proiektuaren xedearen arabera antzeko edukia duen beste titulazioren bat, betiere urriaren 23ko 185/2007 Dekretuaren 5.1.c) artikuluak ezartzen duen titulazio-eskakizunen esparru orokorraren barruan: goi-mailako unibertsitate-titulua, edota doktoregoan onartzea eskatzeko eskakizunak betetzea (Doktoretza-ikasketa ofizialak arautzen dituen urtarrilaren 28ko 99/2011 Errege Dekretuaren 6. artikuluaren arabera). Eranskinean proiektu bakoitzerako adierazitako titulazioez beste bat onartzen bada, hautaketa-batzordeak justifikatu beharko du haren onarpena titulazioaren eta proiektuaren edukiak oinarritzat hartuta.\nTeknologoak prestatzeko beka-programan, I. eranskinean proiektu bakoitzerako zehaztutako titulazioetako bat edukitzea, , edo proiektuaren xedearen arabera antzeko edukia duen beste titulazioren bat, betiere urriaren 23ko 185/2007 Dekretuaren 5.1.c) artikuluak ezartzen duen titulazio-eskakizunen esparru orokorraren barruan: goi- edo erdi-mailako unibertsitate-titulua, goi-mailako heziketa-zikloa edota bigarren zikloko lanbide-heziketa (II. LH). Eranskinean proiektu bakoitzerako adierazitako titulazioez beste bat onartzen bada, hautaketa-batzordeak justifikatu beharko du haren onarpena titulazioaren eta proiektuaren edukiak oinarritzat hartuta.\nTitulu hori lortzeko ikasketak amaitu behar izan dituzte 2014ko ekainean edo geroago.\nTeknologoak prestatzeko laguntzetarako, ez da onartuko lehendik antzeko bekarik lortu duenik, hau da, nekazaritzako, arrantzako eta elikadurako eskumena duen sailak emandako antzeko bekarik.\nEz dute izan behar diru-laguntza edo laguntza publikoak eskuratzea eragozten duen zehapen administratiborik edo penalik, ezta horretarako legezko inolako debekurik ere, sexu-bereizkeriagatiko debekuak barnean izanik, Emakumeen eta Gizonen arteko Berdintasunerako otsailaren 18ko 4/2005 Legearen azken xedapenetatik seigarrenean xedatutakoarekin bat etorriz.\nDiru-laguntzen azaroaren 17ko 38/2003 Lege Orokorraren 13. artikuluan eta Euskal Autonomia Erkidegoko Ogasun Nagusiaren Antolarauei buruzko Legearen testu bategina onartzen duen azaroaren 11ko 1/1997 Legegintzako Dekretuaren 50. artikuluan azaltzen duenak bete.\nPrestatzen ari diren ikertzaile gazteei ematen zaizkien laguntzen kasuan, onuraduna, laguntzak eskuratu aurretik prestatzen ari izan ez bada, unibertsitateko doktorego-programaren batean matrikulatu behar izango da derrigor laguntza hartzen duenetik posible den lehenengo ikasturtean.\nDeialdiaren araudia Agindua, 2018ko azaroaren 8koa, Ekonomiaren Garapeneko eta Azpiegituretako sailburuarena, 2018ko urriaren 24ko Agindua, nekazaritza, arrantza eta elikadurako sektorearen arlo zientifiko eta teknologikoan eta enpresa-arloan ikertzaile eta teknologoak prestatzeko 2019ko laguntzetarako deialdia egiten duena aldatzeko dena.\nDeialdiaren araudia Agindua, 2018ko urriaren 24koa, Ekonomiaren Garapeneko eta Azpiegituretako sailburuarena, nekazaritza, arrantza eta elikadurako sektorearen arlo zientifiko eta teknologikoan eta enpresa-arloan ikertzaile eta teknologoak prestatzeko 2019ko laguntzetarako deialdia egiten duena.\nTelefonoa: 945 01 96 90\nBerariazko betekizunak: Ikertzaile eta teknologo gazteentzako beken onuradunak\nDonostia kalea, Lakua 1 - 3. solairua\nA. Eskaera inprimakia bete, inprimatu, sinatu eta aurkeztu behar da adierazitako aurkezpen-lekuetan. Eskabidea aurkezterakoan, erregistroaren egiaztabide bat jasoko duzu. Dokumentu hori gorde ezazu, eskaera aurkeztuta dagoen frogagiria da.\nB. Eskaerarekin bateta eskatzen den dokumentazioari buruz bi aukera dituzu:\ni) Paperean aurkeztu, eskaera inprimakiarekin batera adierazitako aurkezpen-lekuetan.\nii) Pdf formatuan, edo antzerakoan, erantsi eskabide-tramitea egiten duzun bitartean.\nDokumentazioa formatu digitalean (ii) eranstea erabakitzen baduzu, eskabidearen erregistroa aurrekarga baino 15 egun gehinez atzeratzea saihestu ezazu.\nEBAZPENA, 2019ko apirilaren 17koa, Elikagaien Kalitate eta Industriako zuzendariarena, Ekonomiaren Garapeneko eta Azpiegituretako sailburuaren 2018ko urriaren 24ko Aginduaren babesean emandako laguntzen 2019ko onuradunen zerrenda argitara emateko dena (2018ko azaroaren 8ko Aginduaren bidez aldatu zen agindu hori). Agindu horien bidez, nekazaritza, arrantza eta elikadurako sektorearen arlo zientifiko eta teknologikoan eta enpresa-arloan ikertzaile eta teknologoak prestatzeko laguntzetarako deialdia egiten da, betiere urriaren 23ko 185/2007 Dekretuaren babesean. (pdf) [2019/04/17]


Ezjakintasunaren kartografia #127 - Zientzia Kaiera\nEzjakintasunaren kartografia #127\nParasitoak liluragarriak dira, batez ere, ostalarien ahultasuna ustiatzeko darabilten mekanismoengatik. Hau berbera landaretan gertatzen da. Baina noizbehinka defentsarako mekanismoak aurkitzen dira. José Ramón Alonsok kontatzen digu: Parasite plant check.\nLandareek biokimikoki erantzuten diete estresa sortarazten dizkien faktoreei. Gerardo Cebriánek, estresa sortzen dutenen aurkako seinaleak antzemateko, teknika elektrokimikoak lehen aldiz aplikatu dituen ikerketa bat aurkezten du: Deciphering plant messages: electrochemical ecology.\nKoralen ugalketak eta Galiziako muskuilu-hazkuntzak zerikusi handirik ez dutela pentsa genezake. Ba hau, uste okerra da. Uxio Labartak azaltzen du zergatia: Solar irradiance influences the settlement patterns of mussels.\nEszimeroak, bi molekulaz osatutako taldea beraietako bat kitzikatuta baldin badago, iragankorrak direla suposatzen da. Baina DIPCko ikertzaileek buelta eman diote horri eta aplikazio bideomediko interesgarria aurkitu dute (Science aldizkarian argitaratu dutena): Permanent excimer-like colloidal superstructures as anticytotoxic agents.\nArgi kutsadura arazo larria da astronomoentzat eta, bestalde, hiritarrei eragotzi egiten die inoiz egon den ikuskizun zirraragarrienaz gozatzea: gaueko zeruaren behaketa. Argi kutsaduraren maila ere neur daiteke. Santiago Pérez-Hoyosek azaltzen digu: To know ther dark.\nArratoiek “biboteak” dituzte, baina gutxik dakite hiru ile duen bizarra dutela. Arratoien hiruhortz iletsu honek erabilpen harrigarria du arratoiarentzat. Jose Ramón Alonsoren eskutik: Tridet whiskers.\nArgitalpen-data: 2016/09/24 · Atala: Dibulgazioa, Ezjakintasunaren kartografia\nMapping Ignorance blogean hainbat artikulu interesgarri argitaratu dira. Hona hemen asteon plazaratu diren artikuluen laburpena. Imajinatu Eguzkia itzaltzen duzula eta […]


Etxauz gaztelua: mila urteko historia aparta | Euskal Herria | Naiz\nEtxauz gaztelua: mila urteko historia aparta\nEtxauz gaztelua dagoen gunean bertan kokatu da Baigorriko bizkondeen egoitza XI. mendeaz geroztik, 1033tik 1830era. Herriaren gainaldean, Erdi Aroko bere bi izkinetako dorreekin eta aro modernoko beste bi dorretxoekin. Jauregiaren alde zaharrenak XI mende bukaerakoak edo XII. mende hasierako dira, baina gaztelu gehiena berreraikia izan zen XVI. mende hondarrean eta barnea berrantolatua XVII, XVIII eta XIX. mendeetan.\nGotzon ARANBURU|BAIGORRI|2017/05/12 10:05 Eguneratua:\nEtxauzia gazteluaren barruko irudia.\nJaurgaineko Joanes historialariak dionez, Santxo III Iruñeko erregeak (1004-1035) Baigorriko ibarra bere hurbileko jauntxo bati eskaini zion, zain zezan, bizkonde izendatuz. Gartzia Otsoa zuen izena, garai hartan Gorteko botileroa eta Bizkaiko kondearen anaia. Baigorriko bizkondeak Nafarroako Erregeen hurbilekoak eta ahaideak dira, XI. mendeaz geroztik gorteko partaide, eta baita ere erregeen armadetako aitzindari edota gotorlekuetako zaindari edo merindadetako buru bezala ezagunak.\nXIV. mende erditsutik Baigorriko bizkondeek «Etxauz» izena hartzen dute, alegia, beren jauregi nagusiarena. Iruñeko artxibategietan jasota daude izen horren lehen idazkiak, 1350ekoak. Maria d’Echaoz bizkondearen alaba aipatzen dute, eta Miguel d’Etchaoz, ezkutari eta seguru asko bizkondearen semea, Nafarroako errege zen Karlos II.a lagundu zuena Normandian.\nEtxauztarren dinastiak bere ospe garaiak XIV. mende hondarrean eta XV.aren hastapenean ezagutuko ditu, Semen Gartzia, Baigorriko hamalaugarren bizkondearekin. 1389an zaldun egin zuen Karlos III.ak eta 1390ean erregeren koroatzean parte hartu zuen. Haren semea, Joanes, Lizarrako merindadeko «merino mayor» izendatu zuten eta 139an Oliteko gazteluan ospatu ziren bere ezteiak.\nLabrit dinastiari leial\n1512 eta 1527 artean, Etxauzeko Grazian Agramonteen leinuari lotuko zaio eta Nafarroaren independentzia defendatuko du, legezko errege diren Labriteko Joanes eta Biarno-Foix-eko Kattalinen alde. Nafarroa menperatua izan ondoan, Etxauztarrek, Labrit dinastiari leial izanik, Pirinioen iparraldearen askapenean parte hartu zuten eta 1527tik aurrera Baxenabarre bilakatuko den lurraldean Nafarroako erresuma txikiaren berrantolaketan. Erresuma horretako jaun handienetakoak izango dira Etxauziarrak, eta Agramont, Lukuze eta beste jaun handien ondoan Nafarroako Estatuetan beren aulkia edukiko dute.\nGazteluak asko sufritu zuen erlijio gerlen garaian. Etxauzeko Antonio, Grazianen semea, katolikoen ligan engaiatua izanda Labriteko Joana erreginaren kontra aritu zen. Protestanteen indarrek gaztelua erre ote zuten? Badakigu gaztelua berreraikia izan zela XVI. mende hondarrean eta XVII. mende hastapenean. Etxauzeko Bertrand (Axularren laguna), Antonio bizkondearen seme gazteena, Baionako apezpiku izango da 1599 eta 1617 artean, eta ondotik, Tours-eko artzapezpiku, 1641ean hil are. XVI. mende hondarrean bere anaiari idazten dion gutuna oso interesgarria da, goitik behera euskaraz idatzita baitago.\nMende hastapenetan, bizkonde titulua eta gaztelua Saint-Martin familiaren esku geldituko da, eta 1750 inguruan, Lapurdiko Senpere herriko Caupenne d’Amou-koen eskuetan. 1795eko urtarrilaren 23an, Jeanne-Marie Marguerite Caupenne d’Amou, titulu eta gazteluaren oinordekoa, Jean Harisperekin ezkonduko da. Baina bikoteak ez du haurrik izango eta bizkondeen dinastia horretan itzaliko da, Jeanne-Marie Marguerite, Etxauziako azken damarekin, 1832ko otsailaren 10ean.\nHarispe Konbentzione gerletako garaian frantses armadetako kapitaina izango da, eta Napoleonen kanpainetan parte hartuko du. Inperioko konde izendatuko dute eta Frantziako mariskala. Ez da, ordea, Etxauziako gazteluan bizi den bere emaztearekin egoten. Berak nahiago du erosi duen Lakarrako gaztelua. 1848an, Jeanne-Marie Margueriteren ilobak Etxauzia gaztelua euskaldun-irlandesa den Abadiatarren familiari salduko dio.\nCharles d’Abbadie d’Arrast gazteluan bizi da bere heriotzara arte, 1901eko abenduan. Charlesen biloba den Harry maiz joaten da gaztelura. Hollywood-en ari da lanean, lehenik Charlie Chaplin-en laguntzaile eta gero filmegile eta gidoilari. 1920-1930 urteetan D’Abbadie d’Arrast eta Chaplin hiru aldiz izango dira Etxauzian.\n1940 eta 1944 artean, alemanen armadak okupatuko du gaztelua eta bere kuartel nagusi bezala erabiliko. Gazteluan bizi diren soldaduak –muga zaintzera etorriak– teilatu azpietako hormetan utzi dituzte alemanez idatzi eta marrazki batzuk, gaur egun oraindik ere ikusi daitezkeenak. Gerra bukatzean, nahiz eta beti d’Abbadie d’Arrast-en esku izan, gaztelua hutsik geldituko da. Harry 1968an hilko da eta 1976an, Eleanor Boardmanek, Harry d’Abbadie d’Arrasten alargunak, gaztelua salduko du.\nMiamiko dirudun batena\nOndorengo urteak zailak izango dira. Gaztelua bipildu eta xehatu egingo dute jabe berriek, altxor bat aurkituko duten uste ustelean, eta azkenean bazterrera utzia geratuko da 1994ra arte. Hainbat ekimen aurreikusten dira, baina burutu ez. Halere, 1989an Frantziako monumentu historikoen zerrendan sartuko dute. 1994an, Baionako bikote batek, Pierné senar-emazteek, Etxauzia erosi zuten, eta erabat eraberritu. 1997an ‘Vieilles maison françaises’ sari handia eskuratuko dute Pierné senar-emazteek. Etxauzia luxuzko ostatu etxe bilakatzen da, ezkontzak, gomit festa handiak, ospakizunak… antolatzeko toki bat.\n2003ko abenduan Pierné bikoteak Azrani bikoteari saldu zion gaztelua. Senarra Miamiko dirudun bat da eta bere emaztea jatorriz Erratzukoa, Baigorri ondoko auzo ibarrekoa. Azranitarrak dira egungo jabeak, eta gaztelua udako egoitza bezala baliatzen dute.\nEtxauzia, gaztelu bat herriaren zerbitzura jartzeko erronka\nGAUR8 «Mobilizatzeko deia jaso zuten euskaldunen %25 intsumiso izan ziren I. Mundu Gerran»\nGARA TORTURA Y VIOLENCIA SEXUAL BAJO UN MISMO PATRÓN QUE TIENE CARA DE MUJER\n7K Ekitea, zalantzaz beteriko bide asetzailea\nBehobia-Donostia: milaka lasterketa txikik osatutako lasterketa handia\nHasparren se mobilise suite à l'arrestation de deux migrants\nMendia, preocupada por que el PNV «lleve a Euskadi» al «caos institucional» de Catalunya\nFallece un hombre de 66 años al precipitarse en la sierra de Etxauri\nBastaría con 449 forales para sacar a Policía y Guardia Civil de Nafarroa\nParís sitúa la lupa en los Pirineos y acelera las redadas anti migrantes\nLa Fiscalía archiva la primera causa contra un alcalde por el 1-O, el de Mollerussa (Lleida)\nEl Gobierno italiano rechaza cambiar sus presupuestos pese a las exigencias de Bruselas\nLas milicias palestinas anuncian un incierto alto el fuego en Gaza\nMerkel se alinea con la idea de Macron de un «Ejército europeo»\nLAB destaca que el sector público no ha crecido con el Gobierno de Iñigo Urkullu\nInmobiliarias y plataformas informarán a Hacienda de los pisos turísticos en Bizkaia\nELA considera que el proyecto de presupuestos de Lakua obedecen a una «lógica neoliberal y antisocial»\nLa AN enjuicia la denuncia sindical por la formación Mifid II en Kutxabank\nElkartasunari eta punk-rockari ‘Non Zaude?’ galdetu dio Leihotikanek bere disko berrian\nLa cantautora ‘Estitxu’ ya tiene su paseo en el parque de Doña Casilda\nAsiainek Foruzaingoa utzita ekingo dio abentura berriari\nEl Alavés participará en la Liga Genuine con un equipo formado por 15 jugadores\n«Askotan nik neuk baino gehiago sinistu dute ingurukoek nigan»\nLa juventud asiática defiende su territorio


naiz: agenda - XXVIII Azpeitiko Euskal Antzerki Topaketak\nXXVIII Azpeitiko Euskal Antzerki Topaketak\n20.10.29 - 20.11.20\nEgitaraua 2020 Antzerki Topaketak\nAzpeitiko Euskal Antzerki Topaketak urriaren 29tik azaroaren 20ra bitarte ospatuko dira,\negoera eta baldintza berezietan.\nGuztira, hamaika antzezlan eta txontxongilo tailerrak jasotzen ditu aurtengo egitarauak; tartean, Soreasun sortutako bi antzezlen estreinaldiak: Bonbom beltz konpainiaren ‘Lanaz eta Xaharretaz’ eta Horman Poster konpainiaren ‘Antigone edo ezetzaren beharra’.\nUrte konplikatua izan arren, Azpeitiko Udalak hasieratik urteroko jaialdi honi heldu eta berrituta egiteko konpromiso osoa izan du. Aurten XXVIII. edizioa izango da, eta besteak beste, irudi berrituarekin datoz.\nGainera, ordutegiak kulturzaleen ohituretara egokitu dituzte; adibidez, helduen ikuskizunak 21:30ean hasi beharrean, 19:30ean izango dira aurten. Horretaz gain, hainbat eskari aintzat hartuta, umeen ikuskizunak larunbat arratsaldeetan izango dira.\n• Azpeitiko Euskal Antzerki Topaketak 2020: egitaraua (jpg)\n• Mota Jaialdia\n• Data 2020(e)ko urriaren 29(e)tik 2020(e)ko azaroaren 20(e)ra\n• Info Gehiago\n▪ Azpeitiko Euskal Antzerki Topaketak 2020: egitaraua (jpg)\nSoreasu eta beste lekuak


1968ko maiatzaren eragina eta Euskal Herriko egoera - Ahotsak.eus\n1968ko maiatzaren eragina eta Euskal Herriko egoera Unibertsitatera ere iritsi zen Parisen 68an egindako greba. Kontraste handia nabaritu zuen handik aurrera Alegiara bueltatzen zenean. Era berean, Euskal Herrian giro politika ere pil-pilean zegoen orduan, Etxebarrieta eta Pardinesen hilketak.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ALE-006-027 kodeko bideoa nahi duzula aipatzea: ahotsak@ahotsak.eus\nUnibertsitatera ere iritsi zen Parisen 68an egindako greba. Kontraste handia nabaritu zuen handik aurrera Alegiara bueltatzen zenean. Era berean, Euskal Herrian giro politika ere pil-pilean zegoen orduan, Etxebarrieta eta Pardinesen hilketak.\nGaia(k): Politika » Euskara eta politika , Ekonomia eta industria » Langileen arteko harremana eta langile-mugimenduak , Politika » Jarrera politikoak » Liskarrak politikan , Ohiturak eta bizimodua » Hezkuntza » Goi mailako ikasketak\nEmakume eta gizonezkoen oinetakoen arteko aldea\nBergarako Ikastolaren sorrera\nEuskara defendatzeko beldurrik ez\nArte Ederrak eta "espejismoaren teknika"; lehenengo lanak oholtza gainean eta telebistan\nSanto Tomas Lizeoaren oroitzapena


barren.eus - Pedro Luis Ajuriaguerra argazkilariaren "Feel the Sport" erakusketa, Kultur Etxean\nPedro Luis Ajuriaguerra argazkilariaren "Feel the Sport" erakusketa, Kultur Etxean\nArgitaratua: 2019-09-10 10:34\nElgoibar Europako Kirol Herri izendatu dutela-eta, kirolari buruzko argazki erakusketa antolatu du Ongarri Argazki Taldeak. Pedro Luís Ajuriaguerra Saiz (Muskiz, 1974) argazkilariaren 22 argazki egongo dira ikusgai Kultur Etxean, irailaren 13tik aurrera. Ajuriagerrak makina bat sari irabazi ditu, tartean Elgoibarko Kirol Argazkien lehiaketa, birritan.\nArgazkilari autodidakta da Pedro Luís Ajuriaguerra. 2011n hasi zuen bere ibilbidea argazkilaritzan, ordura arte ezezaguna zuen argazkilaritzarekiko pasioa ezagutu zuenean. Argazkilaritzako diziplina ia guztiak probatu eta gero, batez ere kirol eta arkitektura argazkigintzan nabarmendu da. Eta ez edonola nabarmendu gainera, makina bat sari irabazi baititu, nazioartekoak asko. Goian ikus dezakezuen argazkiarekin, esaterako, Sports Agora Images lehiaketako lehen saria irabazi du aurten, abiadura atalean. Rio de Janeiroko Joko Paralinpikoetan atleta itsu bati ateratako argazkia da. Elgoibarko Kultur Etxean ikusgai jarriko duenetariko bat da argazki hori. Argazkilari bizkaitarrak beste sari bat ere irabazi du aurten, Dubaiko printzeak sustatzen duen HIPA Instagram lehiaketan. 2018an lehen postua lortu zuen Malta Photography Awards lehiaketan eta Siena Photography Awards lehiaketako kirolen atalean.\nElgoibarren ere irabazi ditu sariak Ajuriagerrak, birritan irabazi baitu Udalak antolatzen duen Elgoibarko Kirol Argazkien Lehiaketa, 2016an La Iglesia Skate argazkiarekin irabazi zuen eta Saltando sobre Bilbao argazkiarekin 2015ean.\n• Feel the Sports\nElgoibarrera ekarriko duen argazki bilduman, hainbat kiroletako argazkiak ikusi ahal izango dira: atletismoa, errugbia, futbol amerikarra, futbola, beisbola, triatloia, boxeoa, skate-a, e.a.\nArgazkilariak eskerrak eman dizkie Elgoibarko Udalari, Ongarriri eta Espainiako Argazki Konfederazioari erakusketa antolatzearren; eta, bereziki, Jokin Martinezi, erakusketako arduradunari, "nigan jarri duen konfidantzagatik", esan du.\nFeel the Sport erakusketa irailaren 13tik 28ra egongo da Kultur Etxean. Astelehenetik zapatura egongo da zabalik, 18:30etik 20:30era.


Saint-Florent-sur-Auzonnet - Wikipedia, entziklopedia askea.\nCanton of Saint-Ambroix (en)\n44° 14′ 32″ N, 4° 06′ 41″ E / 44.2422°N,4.1114°E / 44.2422; 4.1114Koordenatuak: 44° 14′ 32″ N, 4° 06′ 41″ E / 44.2422°N,4.1114°E / 44.2422; 4.1114\nLaval-Pradel, Le Martinet, Robiac-Rochessadoule, Rousson, Saint-Jean-de-Valériscle eta Saint-Julien-les-Rosiers\n1.173 (2017ko urtarrilaren 1a)\n622 (%53) 551 (%47)\nSaint-Florent-sur-Auzonnet (frantsesez eta ofizialki: Saint-Florent-sur-Auzonnet) Okzitaniako udalerri bat da. Administratiboki Frantziako Gard departamenduan dago, Okzitania eskualdean. 2013an 1235 biztanle zituen.\n2007an Saint-Florent-sur-Auzonnet udalerrian erroldatutako biztanleak 1.138 ziren. Familiak 528 ziren, horien artean 204 pertsona bakarrekoak ziren (76 bakarrik bizi ziren gizonak eta 128 bakarrik bizi ziren emakumeak), 168 seme-alabarik gabeko familiak ziren, 116 seme-alabak dituzten bikoteak ziren eta 40 seme-alabak dituzten guraso-bakarreko familiak ziren.\n2007an 763 etxebizitza zeuden, 550 familiaren etxebizitza nagusia ziren, 99 bigarren erresidentzia ziren eta 114 hutsik zeuden. 464 etxeak ziren eta 296 apartamentuak ziren. 550 etxebizitza nagusietatik 313 bere jabearen bizilekua ziren, 210 alokairuan okupaturik zeuden eta 27 doan lagata zeuden; 2 etxek gela bat zuten, 20 etxek bi zituzten, 158 etxek hiru zituzten, 199 etxek lau zituzten eta 171 etxek bost zituzten. 359 etxek euren parking plaza propioa zuten azpian. 286 etxetan ibilgailu bat zegoen eta 164 etxetan bat baino gehiago zituzten.\nSaint-Florent-sur-Auzonnet udalerriko biztanleria-piramidea 2009an .\n2007an lan egiteko adina zuten pertsonak 665 ziren, horien artean 398 aktiboak ziren eta 267 inaktiboak ziren. 398 pertsona aktiboetatik 304 lanean zeuden (162 gizon eta 142 emakume) eta 94 langabezian zeuden (40 gizon eta 54 emakume). 267 pertsona inaktiboetatik 99 erretiraturik zeuden, 35 ikasten zeuden eta 133 "bestelako inaktibo" gisa sailkaturik zeuden.\n2009an Saint-Florent-sur-Auzonnet udalerrian 575 unitate fiskal zeuden, 1.167 pertsonek osaturik. Pertsona bakoitzeko diru-sarrera fiskalaren mediana urteko 13.345 euro zen.\n2007an zeuden 45 komertzioetatik, 1 janari enpresa zen, 2 bestelako produktu industrialen fabrikazioko enpresak ziren, 13 eraikuntza enpresak ziren, 8 ibilgailuen saltze eta konpontze enpresak ziren, 3 garraio enpresak ziren, 3 ostalaritza eta jatetxe enpresak ziren, 3 finantziazio enpresak ziren, 1 higiezinen enpresa zen, 2 zerbitzu enpresak ziren, 7 administrazio publikoko enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 18 zerbitzu publikoetatik, 1 posta bulegoa zen, 2 ibilgailuen konpontzeko eta nekazaritza tresnetako lantokiak, 4 igeltseroak, 1 margolaria, 1 zurgina, 2 iturginak, 3 argiketariak, 2 eraikuntza enpresak, 1 ile apaindegia eta 1 apaindegia.\n2000. urtean Saint-Florent-sur-Auzonnet udalerrian 6 nekazaritza-ustiategi zeuden.\nLe Martinet (2,2 km)\nSaint-Jean-de-Valériscle (2,6 km)\nMolières-sur-Cèze (4,3 km)\nRobiac-Rochessadoule (4,5 km)\nLes Mages (4,5 km)\nMeyrannes (5,4 km)\nBessèges (5,7 km)\nBNF: 152548937 (data)